Apa Yang Sedang Berlaku? Aset Safe Haven Tiba-Tiba Raih Permintaan Pelabur!

Sentime risiko yang kembali meningkat telah mendorong pengukuhan Euro dan penyusutan US dolar  di mana pengukuhan US dolar bernasur-ansur memudar pada hari Isnin selepas Kremlin menyatakan bahawa tidak ada rancangan konkrit untuk sidang kemuncak ke atas Ukraine antara Presiden Rusia dan Amerika Syarikat (A.S).
Laporan bahawa Vladimir Putin dan Joe Biden telah bersetuju dengan prinsip untuk saling mencari jalan keluar yang mungkin dari krisis ini telah mendorong para pelabur untuk menarik modal dari safe haven. Walaupun begitu ketegangan walaubagaimanapun tetap membimbangkan.
Perkhidmatan Keselamatan FSB Rusia berkata telah terdapat beberapa tembakan dari wilayah Ukraine yang memusnahkan pondok keselamatan. Dalam masa yang sama, pihak berkuasa Ukraine memberi amaran bahawa penggodam sedang bersiap sedia untuk melancarkan serangan utama terhadap agensi kerajaan, bank dan sektor pertahanan pada hari Selasa.
Menurut Jeremy Stretch, ketua strategi FX di CIBC bahawa sikap optimis pasaran telah hilang berdasarkan beberapa berita utama melaporkan ketegangan boleh bertambah parah.
 Matawang Euro mengukuh sebanyak 0.14% berbanding US dolar yang didagangkan pada paras 1.1338. Pengukuhan ini juga didorong oleh data ekonomi yang menunjukkan pemulihan ekonomi zon euro memperoleh momentum dengan pelonggaran sekatan Covid-19.
Indeks US dolar yang mengukur matawang US berbanding enam matawang utama susut 0.09% pada paras dagangan 95.935.
Berikutan sentimen geopolitik yang masih samar-samar, para pemain pasaran mula memberi perhatian pada safe haven. Matawang Fran Swiss meningkat 0.54% kepada paras dagangan 0.9164. Walaupun hasil rundingan untuk mencari jalan yang damai dari krisis Ukraine masih tidak menentu, maka dijangka akan lebih banyak turun naik dijangka maju.
Di samping itu, pemain pasaran turut memberi tumpuan pada dasar bank pusat bagi mendapatkan indikasi mengenai kenaikan kadar faedah di pasaran utama.


Ingin Tahu Punca disebalik Pengukuhan Kedua-dua Matawang Ini? Hadam Artikel Ini!

US Dollar melonjak lebih tinggi dalam dagangan Rabu apabila lebih ramai penggubal dasar Fed menjangkakan kenaikan kadar akan diadakan seawal Mac. Jangkaan ini sekali gus mengenepikan sikap berhati-hati oleh pelabur terhadap butiran yang akan diberikan oleh Trump di dalam ucapan beliau nanti.
Matawang Greenback diniagakan meningkat sebanyak 113.16 Yen, meningkat sebanyak 0.35 peratus dari paras sebelum ini. Dalam sesi ini juga, Euro dinilai merosot berbanding US Dollar kepada $1.0565.
US Dollar yang mengukur kekuatan US Dollar juga kali terakhir dinilai meningkat sehingga 0.1 peratus.
 Ketua Strategi Matawang di Sumitomo Mitsui Bank, Daisuke Uno, Trump dijangka hanya akan mengulangi apa yang telah diperkatakan oleh beliau tanpa memberikan butiran yang lebih terperinci mengenai rancangan beliau.
Matawang US Dollar telah memulakan peningkatan sejak beberapa pegawai Fed termasuk pegawai yang paling berpengaruh, William Dudley dan John Williams menambah keyakinan pasaran terhadap prospek peningkatan kadar dalam mesyuarat Mac ini.
Dalam sesi ini juga, Dollar Australia meningkat sebanyak 0.2 peratus sejajar dengan data positif yang diumum oleh China.
Kemana Hala Tuju Komoditi Berharga Ini Dalam Sesi Ini?


USD Mengalah Menjelang Penutupan Dagangan September

Sentimen berisiko terus menguasai pasaran walaupun US dolar bukan satu-satunya matawang yang memperoleh keuntungan. Emas naik ketara sementara matawang safe-haven lain turut mendapat sokongan menjelang pengakhiran dagangan bulan September.
Setelah memacu kenaikan US dolar ke tahap tertinggi satu tahun, pelabur mungkin melepaskannya sebagai pengambilan untung sebelum berakhirnya dagangan akhir bulan dan minggu.
Walaupun begitu, greenback masih didagangkan lebih tinggi berbanding kebanyakan matawang utama lain pada 94.32.
Berbanding yen, US dolar diniagakan sedikit susut menyusuli penyusutan hasil bon AS 10 tahun yang kembali di bawah tahap 1.50%.
 Pada sesi New York sebelum ini pelabur telah diperlihatkan dengan bacaan data Keluaran Dalam Negara Kasar (KDNK) AS pada suku kedua yang disemak semula menunjukkan pertumbuhan 6.7%.
Data tuntutan pengangguran AS pula terus mengecewakan pasaran menjelang penerbitan laporan pekerjaan NFP pada minggu depan yang menunjukkan kenaikan untuk minggu ketiga berturut-turut.
Sementara itu, Presiden AS Joe Biden akhirnya menandatangani rang undang-undang pembiayaan sementara (stopgap funding) untuk menghalang penutupan pekerjaan ketika Senat masih bergelut untuk mendapat persetujuan dalam menaikkan had siling hutang (debt ceiling).
Mengikuti perkembangan matawang Eropah, euro terus didagangkan lemah di paras terendah sejak Julai pada 1.15700 berbanding greenback. Matawang pound pula juga terus melemah dengan didagangkan di sekitar harga 1.34500.


Pergerakan Semasa Pasaran Forex Setakat Pada Petang Ini

US dollar bergerak lebih tinggi pada Rabu dengan kenaikan pasaran Wallstreet pada Selasa melonjakkan sentimen pasaran. Tumpuan pasaran ketika ini akan terarah kepada minit mesyuarat FOMC yang akan dikeluarkan pada pukul 2 pagi nanti.
“US dollar pada tahun ini banyak menguat apabila dihubungkaitkan dengan risk-appetite, namun sejak beberapa hari lepas kita melihat hubungan ini agak lemah yang menunjukkan pasaran memerlukan lebih banyak data ekonomi untuk menolak US dollar lebih tinggi,” demikian kata Manuel Oliveri strategist tukaran matawang di Credit Agricole London.
Ketiga-tiga indeks utama di Wallstreet naik mendadak sehingga lebih dari dua peratus pada Selasa selepas pengumuman pendapatan beberapa syarikat yang memberangsangkan. Hal ini menunjukkan ekonomi Amerika Syarikat terus berkembang walaupun dengan dasar monetari yang semakin ketat.
Indeks US dollar yang mengukur kekuatan matawang greenback berbanding enam matawang yang lain membuat kenaikan 0.15% setakat pada pukul 5.44 petang.
 Major pair seperti EUR/USD setakat ini membuat penurunan 0.09%, di mana GBP/USD didagang meleset 0.30%. USD/JPY pula jatuh 0.05%, dengan USD/CAD didagang 0.15% lebih tinggi. USD/CHF pula didagang meningkat 0.11%. Pair AUD/USD dan NZD/USD masing-masing mencatat kenaikan 0.08% dan 0.17% setakat ini.
Antara dataa penting yang dikeluarkan pada Rabu adalah data inflasi CPI UK sekitar pukul 4.30 petang tadi. Bacaan inflasi kurang memberangsangkan sekaligus telah menekan matawang GBP lebih rendah.
Inflasi CPI hanya meningkat 2.40% pada bulan September meleset daripada jangkaan pasaran 2.6%. Sebelum ini data yang direkodkan lebih tinggi iaitu 2.7%.
Sebelum data ini dikeluarkan, GBP telah tertekan dengan perhatian pasaran ketika ini kepada perkembangan rundingan Brexit. Perdana Menteri Theresa May akan bertemu dengan pemimpin EU pada hari ini dalam perhimpunan tahunan yang berlangsung.


Ini Perkara Perlu Diperhatikan Pelabur Menjelang NFP

Pergerakan mata wang gergasi US dolar mendatar pada pembukaan sesi Eropah, menunjukkan pelabur terus berwaspada menjelang penerbitan data pekerjaan NFP Amerika Syarikat.
Pada bulan Disember, pasaran menjangkakan ekonomi AS akan menambah sebanyak 426,000 pekerjaan daripada 210,000 yang dicatatkan sebelumnya. Sementara kadar pengangguran pula turun kepada 4.1%.
Jangkaan kukuh ini meletakkan dagangan US dolar untuk terus menguat berbanding pesaing utamanya selepas meraih sokongan daripada kenyataan hawkish Federal Reserve (Fed) untuk menaikkan kadar faedah lebih awal.
Ketika penulisan, indeks dolar yang mengukur kekuatan dolar greenback diniagakan sedikit susut pada 96.17 berbanding sekumpulan mata wang utama.
 Selain dolar Amerika, loonie turut menjadi tumpuan pelabur yang menantikan laporan pekerjaan Kanada yang dijangka akan menunjukkan pertumbuhan perlahan pada bulan lepas.
Dalam pada itu, dagangan euro kekal melemah pada paras terendah satu minggu, ditekan oleh pengukuhan dolar greenback dan jangkaan kenaikan kadar faedah oleh bank pusat AS.
Pound pula terus didagangkan pada sekitar harga 1.3500. Pergerakan US dolar dijangka akan terus mempengaruhi dagangan cable, memandangkan tiada data terbaru dari UK untuk merangsang mata wang itu.
Matawang berisiko pula susut lebih rendah, dengan dolar Aussie ditekan oleh jangkaan terbaru bahawa New South Wales akan melaksanakan semula sekatan setelah dikejutkan oleh lonjakan kes Covid-19.


10 Berita Forex Penting Tumpuan Pasaran Minggu Ini (1-5 Julai 2019)

Berikut adalah sebahagian daripada data-data penting yang akan menjadi tumpuan pasaran sepanjang minggu ini.
Data PMI Perkilangan Zon Eropah (Isnin 4.00 Petang): Kadar pertumbuhan pada pengeluaran perkilangan menurun pada zon Eropah sejak 7-8 bulan yang lalu. Sekitar dua bulan yang lalu, data perkilangan mencatatkan bacaan yang perlahan, walaupun Perancis dan Sepanyol mencatatkan bacaan yang baik, namun terkesan oleh penurunan pada ekonomi Jerman yang lebih memberi impak sebagai ekonomi terbesar di zon tersebut.
Data PMI Perkilangan UK (Isnin 4.30 Petang): Setelah bacaan yang merosot pada tahun lalu, bacaan data PMI perkilangan mencatatkan kenaikan pada Januari tahun ini disusuli dengan bacaan yang turut baik pada bulan seterusnya. Data pada bulan Mei menguncup kembali mencatatkan penurunan dan dijangka bacaan bulan ini masih lemah.
Data Perkilangan ISM Amerika Syarikat (Isnin 10.00 Malam): Data tinjauan Institute of Supply Management (ISM) bagi meninjau data perkilangan di Amerika Syarikat dan memberikan petunjuk terhadap kesihatan ekonomi. Bacaan data untuk bulan Jun dijangka menurun mengekalkan siri penurunan angka sejak beberapa bulan kebelakangan ini.
Mesyuarat Polisi Bank Pusat Australia (Selasa 12.30 Tengahari): Reserve Bank of Australia (RBA) dijangka akan menurunkan kadar faedah pada mesyuarat polisi monetari untuk bulan Julai. Jangkaan penurunan adalah berdasarkan kenyataan dovish oleh bank pusat pada mesyuarat sebelum ini dengan mengikuti jejak langkah Federal Reserve. Namun, berkemungkinan juga bank pusat akan mengekalkan kadar faedah sedia ada.
 Data PMI Perkhidmatan UK (Rabu 4.30 Petang): Bacaan data untuk separuh tahun 2019 menunjukkan peningkatan dan dijangka terus meningkat untuk data kali ini. Data ini juga turut menjadi petunjuk kepada kesihatan ekonomi semasa.
Data Imbangan Dagangan Kanada (Rabu 8.30 Malam): Data yang mengukur kadar eksport dan import ini dijangka mencatatkan bacaan yang baik didorong oleh peningkatkan pada data IVEY PMI bulan lalu.
Data PMI Bukan-Perkilangan ISM AS (Rabu 10.00 Malam): Bacaan pada data bulan Mei agak mengejutkan apabila mencatatkan kenaikan walaupun ekonomi Amerika Syarikat bergerak pada kadar yang perlahan. Dijangka bacaan pada bulan Jun pula kembali mencatatkan sedikit penurunan semula.
Data Jualan Runcit Australia (Khamis 9.30 Pagi): Kadar jualan runcit mencatatkan bacaan yang memuaskan untuk bulan Februari dan Mac, namun sedikit menurun pada bulan April. Jangkaan untuk bacaan bulan Mei kembali mencatatkan kenaikan semula.
Laporan Data Pekerjaan NFP Amerika Syarikat (Jumaat 8.30 Malam): Jangkaan laporan pekerjaan untuk bulan Jun positif dengan kadar pengangguran dijangka kekal di paras rendah selepas penurunan sebelum ini. Kadar pertambahan pekerjaan dan purata pendparan juga dianggarkan meningkat.
Laporan Data Pekerjaan Kanada (Jumaat 8.30 Malam): Dikeluarkan bersama laporan pekerjaan AS adalah laporan pekerjaan di Kanada. Penurunan mengejutkan pada kadar pengangguran di Kanada pada bulan Mei ke paras terendah dalam sejarah sejak data pekerjaan dikeluarkan.


Analisis GOLD – Paras $1,700 Bakal Jadi Sasaran Harga Semula

Situasi kejatuhan harga emas pastinya tidak disenangi oleh pelabur emas setelah meletakkan harapan tinggi untuk logam kuning berharga itu untuk terus melonjak.
Namun, kebimbangan tersebut mungkin bakal terjadi setelah penganalisis pasaran mula menilai harga emas bakal mengalami susut nilai ekoran pengukuhan semula US dolar dalam pasaran.
Walaupun hasil perbendaharaan AS telah mula susut dari paras ketinggian 14 bulan yang dicapai sebelum ini, namun US dolar berjaya bergerak kukuh didorong oleh sentimen berisiko pasaran yang dipengaruhi oleh beberapa isu terbaru seperti pemecatan gabenor bank pusat Turki oleh Presiden Erdogan dan sekatan ke atas China berhubung isu hak asasi manusia kaum Muslim Uighur.
Berdasarkan pergerakan harga pada carta XAU/USD yang mengukur nilai emas berbanding US dolar, kenaikan yang dipamerkan semalam gagal mencapai paras rintangan 1745.00 dan jatuh semula di bawah paras halangan Moving Average 50 (MA50) pada rangka masa 1 jam untuk isyarat trend menurun.
Dagangan sesi New York sehingga bersambung ke sesi Asia, penurunan harga disokong pada paras sekitar 1725.00, namun harga masih bergerak di bawah paras halangan MA50 setakat sesi Eropah.
 Penurunan lebih rendah harga dijangkakan semula ke paras 1720.00 yang diuji pada minggu lalu dan sekiranya trend bearish harga dikekalkan, harga bakal mencecah semula ke paras sokongan pada 1700.00.
Sebaliknya jika harga emas berjaya melonjak semula, paras rintangan 1745.00 masih perlu diuji sebelum kenaikan lebih tinggi akan ke paras tertinggi minggu lalu sekitar 1755.00.
Untuk trend bullish, harga perlu melepasi zon SBR (support become resistance) 1765.00 terlebih dahulu sebelum menguatkan jangkaan untuk harga mencapai semula paras 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


USD Kekal Menguat, Euro Resah Menanti Mesyuarat ECB

Dolar Amerika terus mengukuh pada sesi Asia disokong oleh kenyataan beberapa pembuat dasar mengenai pengurangan rangsangan, sementara matawang euro pula didagangkan rendah menjelang keputusan dasar Bank Pusat Eropah (ECB) pada malam ini.
Berbanding pesaing utama, indeks dolar yang mengukur kekuatan dolar greenback diniagakan stabil pada 92.72, di tengah kesuraman pasaran saham AS yang ditekan oleh ketidakpastian terhadap kekuatan pemulihan ekonomi.
Beberapa pembuat dasar Federal Reserve (Fed) dilihat masih memberi isyarat bahawa bank pusat masih di landasan untuk tetap melakukan pengurangan pembelian bon pada tahun ini meskipun data pekerjaan lemah pada Ogos dan kesan daripada kebangkitan Covid-19.
Terbaru, Presiden Fed Dallas, Robert Kaplan mengatakan beliau masih menyokong pengurangan secara beransur-ansur mulai bulan Oktober, selagi prospek ekonomi tidak berubah secara asasnya.
 Presiden Fed New York, John Williams mengatakan kemajuan dalam pasaran buruh adalah perlu sebelum memulakan pengurangan rangsangan. Bagaimanapun, beliau akan lebih menfokuskan kepada data keseluruhan, dan bukan hanya merujuk pada data satu bulan sahaja.
Williams menjangkakan tenaga kerja akan meningkat dalam beberapa bulan lagi. Kadar dan masa untuk pengurangan pembelian aset akan diputuskan dalam perbincangan bank pusat pada masa akan datang.
Sementara itu, ECB pada malam ini dijangka akan menarik semula rangsangan, dengan mengurangkan program pembelian bon kecemasannya kepada €60 billion dari €80 billion.
Namun begitu, matawang euro kekal didagangkan lebih rendah meskipun dengan jangkaan hawkish tersebut, kerana terkesan dengan kekuatan US dolar.


Harapan Pasaran Terhadap Rundingan Perdagangan Semakin Pulih – US Dolar Kembali Mengukuh!

Matawang US dolar mengukuh berbanding matawang safe haven yen berikutan harapan pasaran terhadap rundingan perdagangan antara Amerika Syarikat dan China semakin pulih dan dijangka akan membuahkan hasil selepas laporan terkini melaporkan bahawa China terbuka untuk bersetuju dengan sebahagian perjanjian perdagangan dengan Amerika Syarikat.
Laporan yang dikeluarkan oleh Bloomberg turut menukilkan bahawa Beijing akan menawarkan konsesi bukan teras seperi pembelian produk pertanian sebagai langkah mengurangkan ketegangan perdagangan. Walaubagaimanapun, pegawai perunding yang tidak dinyatakan nama mengatakan bahawa para peruding tidak optimis dalam mementerai perjanjian menyeluruh yang dimana secara langsung akan menamatkan konflik antara kedua buah negara ekonomi besar tersebut.
Laporan ini dikeluarkan selepas sehari pentadbiran Amerika Syarikat bertindak dengan mengenakan sekatan ke atas pegawai kerajaan China dan menyenarai hitamkan 28 syarikat China sebagai bantahan ke atas China kerana telah melanggar isu hak asasi manusia.
Perwakilan Perdagangan Beijing, Liu He akan bertemu Perwakilan Perdagangan AS, Robert Lighthizer dan Setiausaha Perbendaharaan, Steven Mnuchin bermula Khamis ini, kata Rumah Putih dalam satu kenyataan.
 Perbicangan akan tertumpu kepada perkara yang diminta oleh Washington sejak tahun lalu iaitu hak harta intelek, pemindahan teknologi proprietari, pertanian dan penguatkuasaan, kata kenyataan Rumah Putih.
Indeks US dolar yang mengukur dolar greenback berbanding enam matawang utama menunjukkan pengukuhan kepada paras 98.755 setakat jam 11.05 p.m.
Disisi lain matawang sterling mula susut jika dibandingkan pada awal sesi dangan kepada paras bacaan 1.2226 berbanding US dolar berikutan kebimbangan terhadap isu brexit.
Akhbar The Times melaporkan bahawa Boris Johnson sedang berhadapan dengan tekanan pembangkan di dalam kabinet dengan sekumpulan menteri merancang untuk meletak jawatan.


Isu-Isu Penting Ini Menjadi Faktor Penggerak Matawang Utama

Dagangan dolar Amerika Syarikat sedikit meningkat setelah data China yang dikeluarkan bercampur-campur walaupun pergerakan harga dilihat masih bergerak perlahan pada permulaan dagangan minggu ini.
Dagangan dolar Australia dan dolar New Zealand yang mengukuh ekoran memberi reaksi terhadap peningkatan tinggi pada bacaan data pengeluaran perindustrian serta data jualan runcit di China mula perlahan menjelang pembukaan sesi pasaran Eropah.
Walaupun keseluruhan data ekonomi China diterjemahkan positif, namun data yang lebih penting iaitu kadar pertumbuhan KDNK (GDP) membimbangkan pelabur apabila data bagi pertumbuhan suku tahun kedua tahun ini merekodkan bacaan yang terendah dalam tempoh 27 tahun.
Presiden Amerika Syarikat Donald Trump dalam kenyataannya menerusi media akaun sosial Twitter beliau menyatakan bahawa ekonomi Amerika Syarikat sedang berkembang baik walaupun dasar bertentangan oleh Federal Reserve.
 Indeks dolar Amerika Syarikat serta hasil pulangan perbendaharaan 10-tahun AS turut dilihat cuba mencatatkan peningkatan kembali dan pasaran emas akan kembali menurun.
Beralih perkembangan di Britain, akhbar The Times melaporkan Boris Johnson yang merupakan calon utama bakal menggantikan Theresa May sebagai pemimpin, telah bersedia untuk berunding perjanjian perdagangan Brexit bersama Amerika Syarikat sebagai langkah awal selepas menjadi Perdana Menteri Britain.
Menyentuh berkenaan pasaran minyak mentah, harga minyak diniagakan rendah ekoran pertumbuhan China yang perlahan selain berdepan faktor ribut tropika Barry menjejaskan operasi dengan risiko ancaman banjir.
Iran pula telah menyatakan bahawa mereka bersedia untuk mengadakan rundingan bersama Amerika Syarikat jika Washington menarik balik sekatan dan menyertai semula perjanjian nuklear 2015.


ECB Dijangka Turunkan Kadar Faedah, Dolar Euro Bakal Menjunam Hari Ini?

Sentimen pasaran yang semakin positif berikutan perkembangan yang baik rundingan dagang antara Washington dan Beijing pada minggu ini telah menjadi faktor yang mendorong pengukuhan matawang utama dolar Amerika Syarikat (AS) dalam pasaran.
Dolar AS mencatatkan kenaikan ke paras tertinggi enam minggu berbanding Yen yang merupakan dagangang safe-haven yang terkesan oleh sentimen positif pasaran. Faktor tersebut juga turut menyokong kembali dagangan matawang yang sensitif terhadap risiko dalam pasaran iaitu matawang China, Australia dan juga Korea Selatan.
China telah mengeluarkan senarai barangan Amerika Syarikat yang dikecualikan daripada dikenakan cukai sementara Presiden AS Donald Trump menyatakan bahawa beliau akan menangguhkan kenaikan tarif untuk dua minggu pada Oktober.
Atas alasan permintaan oleh Timbalan Presiden China Liu He serta People’s Republic of China yang menyambut ulangtahun yang ke 70 pada 1 Oktober, Presiden Trump bersetuju untuk menangguhkan kenaikan tarif ke atas $250 bilion barangan China yang sepatutnya berkuatkuasa pada 1 Oktober, dianjakkan kepada 15 Oktober 2019.
 Matawang Pound Britain bergerak mendatar pada dagangan Rabu semalam berlegar di sekitar paras tertinggi enam minggu berbanding dolar AS yang dicapai pada awal minggu ekoran para pelabur sedang menilai peluang Perdana Menteri UK Boris Johnson untuk mencapai kejayaan untuk rundingan Brexit bersama Kesatuan Eropah sebelum tarikh 31 Oktober nanti.
Kebarangkalian situasi no-deal Brexit masih lagi menjadi kebimbangan buat pelabur ekoran pendirian teguh PM Johnson untuk mengundurkan Britain dari Kesatuan Eropah pada penghujung Oktober.
Namun, tumpuan lebih utama pada hari ini akan terarah pada mesyuarat bank pusat Eropah dengan keputusan akan diketahui pada jam 7.45 petang waktu Malaysia.
Para pelabur menjangkakan European Central Bank (ECB) akan menurukan kadar faedah kepada 10 mata asas dengan polisi pelonggaran akan dikekalkan oleh ECB untuk menyokong ekonomi yang mempamerkan pertumbuhan perlahan.
Dagangan dolar Euro diramalkan akan terus menyusut dengan bank pusat akan memperkenalkan program pembelian aset yang baru. Kenyataan susulan bank pusat selepas keputusan penetapan kadar akan menjadi fokus pelabur bagi mendapatkan petunjuk bagi jangkaan mesyuarat polisi masa akan datang.


EUR/USD Junam Di Awal Minggu, Trend Berubah Bearish?

US dolar berjaya memaparkan pengukuhan pada sesi New York semalam, masih lagi menunggang momentum positif pada laporan data pekerjaan NFP Amerika Syarikat (AS) yang diterbitkan pada Jumaat lalu.
Walaupun majoriti pasaran melihat keperluan untuk Federal Reserve (Fed) melonggarkan sedikit pengetatan dasar sebelum ini, namun ada pelabur yang menjangkakan langkah pengetatan dasar masih boleh diteruskan.
Ini disebabkan bacaan laporan pekerjaan pada Mac pamerkan bacaan yang baik, menunjukkan ekonomi masih berjaya menyerap tekanan. Justeru, bank pusat masih mempunyai ruang untuk mengetatkan dasar bagi menurunkan inflasi ke paras sasaran.
Buat ketika ini, penganalisis melihat US dolar akan bergerak lebih baik namun tetap memberi amaran bahawa bila-bila masa sahaja raja mata wang itu akan kecundang semula.

Meneliti carta harga utama pasangan mata wang EUR/USD di awal minggu ini, harga yang pada mulanya mendatar di sesi-sesi awal sekitar zon 1.09000 kemudiannya telah menjunam di sesi New York sekitar 80 pips.
Isyarat bearish diterima dengan pergerakan harga yang gagal melepasi halangan Moving Average 50 (MA50) pada rangka masa 1 jam di carta EUR/USD menyaksikan harga kekal di bawahnya.
Penurunan telah mencecah sekitar 1.08300 sebelum harga melantun semula naik di penghujung sesi New York dan menyambung kenaikan di awal sesi Asia pagi ini (Selasa).
 Namun, jika pergerakan harga masih kekal di bawah halangan MA50 hari ini, penurunan harga dijangka akan diteruskan lagi.
Seterusnya, harga dilihat akan menuju zon sokongan pada 1.08000 dan jika tembus lebih rendah, boleh mencecah hingga sekitar 1.07000.
Namun, situasi akan berubah apabila US dolar kembali bergerak lemah semula dalam pasaran dan menyaksikan lonjakan bakal berlaku pada carta harga.
Kenaikan yang melepasi zon 1.09000 dan halangan MA50 akan mencetus isyarat bullish untuk harga bergerak ke paras lebih tinggi semula.
Sasaran untuk dicapai adalah pada ketinggian 1.1000 yang dijangka bakal menjadi rintangan terbaru buat harga sekaligus merekodkan paras tertinggi terbaru 10 minggu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Komoditi Hitam Semakin Menunjukkan Tanda-Tanda Pemulihan

Harga minyak menyusut dalam dagangan pada Isnin sementara pelabur menanti keputusan terkini bekalan minyak mentah daripada IEA.
Di New York Merchantile Exchange, harga minyak jatuh 0.92% kepada $49.35 setong. Di ICE London, Minyak Brent mentah turut jatuh 0.87% setong.
Agensi Tenaga Antarabangsa akan mengeluarkan laporan bulan terhadap bekalan minyak global pada hari Selasa.
Minggu lepas, minyak jatuh semula pada Jumaat, namun masih mencatat keuntungan selepas meningkat pada awal minggu. Hal ini berikutan perancangan OPEC dan pengeluar utama yang telah memutuskan untuk memotong bekalan minyak mentah bagi mengatasi masalah lebihan output global.
Mereka mencapai persetujuan untuk menghadkan pengeluaran kepada 32.5 juta hingga 33.0 juta tong sehari.
 Pun begitu, kebanyakan penganalisis pasaran masih skeptikal mengenai bagaimana pelan tersebut akan dilaksanakan.
OPEC juga dikatakan merancang pertemuan tidak rasmi dengan pengeluar utama minyak mentah di Istanbul bagi membincangkan langkah yang perlu diambil pada 9 hingga 13 Oktober ini.
Anggota OPEC bagaimanapun tidak akan memuktamadkan butiran perjanjian itu sehingga mesyuarat rasmi OPEC yang akan diadakan di Vienna pada 30 November.
Dalam pada itu, peserta pasaran dijangka akan terus memberi tumpuan kepada data simpanan minyak yang dijangka akan menunjukkan tanda pemulihan yang berterusan dalam aktiviti penggerudian komoditi hitam.

Dapatkan analisa mingguan dari 10-14 Oktober oleh Team Analisa Moshed.com di sini!


Harga Emas Kukuh, Kekal Di Paras Tinggi

Emas kekal kukuh pada pasaran Asia hari Isnin, dengan permintaan terhadap logam berharga kekal di paras tinggi.
Harga emas di Comex New York Mercantile Exchange (NYME) meningkat 0.15% kepada $1,294.14 per ounce setakat jam 11.50 pagi.
Di China, pelaburan aset tetap susut kepada 8.3% berbanding 8.6% pada bulan Julai, manakala pengeluaran industri turun kepada 6.4% daripada 7.2% bulan sebelumnya. Laporan jualan runcit juga susut kepada 10.4% berbanding 10.8% bulan sebelumnya.
 Menerusi laporan keluaran dalam negara kasar (GDP) Jepun bagi suku tahun kedua, kadar tahunan telah meningkat 4% berbanding jangkaan 2.5%, manakala kadar suku tahunan juga naik kepada 1.0% diluar jangkaan 0.6%.
Pasaran emas sensitif dengan perubahan dolar US. Nilai dolar yang melemah akan meningkatkan permintaan terhadap emas kerana harga semakin murah untuk di beli oleh pemilik matawang asing yang lain.
Minggu lepas, harga emas mencecah paras tertinggi dua bulan yang lalu berikutan data inflasi yang lemah menyebabkan pasaran melihat ketidaktentuan dalam kenaikan kadar faedah The Fed kali ketiga tahun ini. Tambahan pula, ketegangan berterusan antara US dan Korea Utara pada Khamis menolak harga emas ke paras tertinggi dengan pelabur mencari inisiatif lain bagi mengekalkan nilai modal mereka.
Laporan minit mesyuarat Federal Reserve dan data jualan runcit pada hari Khamis akan menjadi tumpuan kerana para pelabur masih mencari tanda-tanda yang lebih jelas tentang kenaikan kadar faedah untuk tahun ini.


Ikut Jejak BOJ, Swiss National Bank Umum Kadar Faedah Dikekalkan

Setelah Federal Reserve (Fed) dan Bank of Japan (BOJ) mengumumkan keputusan penetapan kadar faedah, menyusul pula giliran bank pusat Switzerland untuk keputusan mesyuarat polisi monetari untuk edisi September 2019.
Swiss National Bank (SNB) pada mesyuarat kali ini memutuskan kadar faedah dikekalkan di paras -0.75% seperti yang telah dijangkakan oleh pasaran sebelum ini.
Bank pusat menyatakan adalah masih belum relevan untuk mengubah polisi monetari sedia ada dan unjuran inflasi dan pertumbuhan kekal dovish namun bersesuaian dengan perkembangan keseluruhan dari segi domestik dan global.
 SNB turut menyatakan bahawa mereka belum bersedia untuk tindakan campur tangan dalam pasaran (intervention) dan percaya untuk memberi ruang bagi pergerakan matawang Swiss franc sebelum bertindak sesuatu dalam pasaran nanti.
Susulan pengumuman keputusan bank pusat itu, dagangan Swiss franc menunjukkan pengukuhan pada awal sesi pasaran Eropah berbanding pasangan matawang utama yang lain.
Dagangan safe-haven CHF tersebut juga dalam masa terdekat ini juga sering memberi reaksi terhadap perkembangan rundingan dagang antara Amerika Syarikat dan China yang masih buntu mencari jalan penyelesaian.
Seterusnya, pasaran akan memberi tumpuan pula pada keputusan mesyuarat polisi Bank of England (BOE) sekitar jam 7 petang. Pasaran menjangkakan kadar faedah akan turut dikekalkan oleh bank pusat pada kadar sebelum ini. Namun kenyataan susulan bank pusat selepas itu akan lebih menjadi fokus untuk petunjuk bagi dasar monetari pada masa akan datang.


Ulasan Minit Mesyuarat RBA, Aud/Usd Menjunam Sejak 9 Pagi Tadi

Ekonomi Australia seakan membuat peningkatan yang beransur-ansur pada suku pertama tahun 2017 walaupun risiko berkaitan dengan pasaran perumahan terus meningkat, kata ahli Reserve Bank of Australia (RBA) pada mesyuarat April.
Walaupun ekonomi membuat peningkatan secara beransur-ansur dan inflasi secara perlahan kembali kepada sasaran, petunjuk perbelanjaan isirumah masih lagi lemah dari jangkaan, seperti yang ditunjukkan dalam minit mesyuarat yang dijalankan pada 4 April tersebut.
Dalam masa yang sama, “pertumbuhan dalam kredit isirumah terus naik melebihi pertumbuhan pendapatan isirumah, yang menunjukkan risiko berkaitan dengan pasaran perumahan dan penyata imbangan isirumah semakin meningkat.”
Dalam mesyuarat sama, ahli RBA mengundi untuk mengekalkan kadar faedah di tahap 1.5% pada awal bulan ini. Ini merupakan mesyuarat ke tujuh berturut-turut di mana polisi monetari dikekalkan.
 Mesyuarat seterusnya akan berlangsung pada 2 Mei dan dijangka tiada perubahan kepada polisi monetari. Majoriti penganalisis percaya Australia tidak akan mengubah kadar faedahnya sehingga hujung tahun ini ataupun sehingga 2018.
Ekonomi Australia melonjak semula pada suku keempat tahun lalu di mana pasaran pekerjaan mencatat kenaikan yang perlahan.
Walaubagaimanapun, perhatian hari ini terarah kepada minit mesyuarat yang mengatakan “kenaikan harga rumah akan terus menjadi kebimbangan pembuat polisi.” Berikutan hal ini, RBA menyatakan perkara ini perlu diteliti dan diperhatikan secara berhati-hati.
Ini menyebabkan dolar Australia melemah dengan Aud/Usd jatuh sebanyak 30 pip sejak laporan minit ini dikeluarkan pukul 9.30 pagi tadi.


Ini Betul Hangat! Keputusan ECB Pacu EUR/USD Meroket 200 Pips

Pasaran terus memberi kejutan hangat!
Matawang Euro kembali menterjemahkan pengukuhan setelah peroleh keputusan yang mengejutkan daripada mesyuarat European Central Bank (ECB) yang cenderung untuk meningkatkan kadar faedah.
Kecenderungan itu tercetus susulan Presiden Christine Lagarde menyatakan kebimbangan mengenai kadar inflasi yang ketika ini mungkin akan kekal tinggi lebih lama berbanding jangkaan sebelum ini.
Perkara tersebut juga sama sekali telah menyokong Euro untuk mengukuh dengan bergaya pada sesi New York (Khamis) dan sekali gus ia terus menekan matawang USD untuk kekal didagangkan lemah.
Keadaan ini dapat dilihat setelah pergerakan harga pada carta pasangan matawang EUR/USD sekali lagi mempamer kenaikan sekitar 200 pips untuk kembali mencapai paras tertinggi 12 bulan 1.15000.
Yakni yang mana kenaikan berkenaan tampaknya telah pun menembusi zon tumpuan pada 1.13000 serta terus bergerak di atas paras rintangan Moving Average 50 (MA50) untuk isyarat trend bullish.
Secara tidak langsung pelabur berkemungkinan bakal membuat penilaian yang lebih ketara pada zon rintangan 1.15000 bagi mengeluarkan jangkaan reaksi pergerakan harga yang seterusnya.
 Namun jikalau laporan data NFP Amerika Syarikat (AS) diterbitkan positif pada sesi New York malam ini (Jumaat), maka pelabur mungkin akan meletakkan sasaran awal pada 1.14000 untuk kembali diuji.
Tekanan positif yang lebih agresif secara tidak langsung akan menekan pergerakan harga mencecah zon RBS (resistance become support) 1.13000 sebelum harga dijangka akan mampu untuk terus menyusut.
Manakala sekiranya laporan data NFP AS tersebut mencatat bacaan suram seperti sebelum ini, zon rintangan 1.15000 kemungkinan bakal diatasi dan harga mungkin akan terus bergaya mencatat kenaikan.
Kenaikan mengatasi zon rintangan itu juga sama sekali barangkali  akan merealisasikan paras tertinggi baharu tercipta yang mana harga dijangka bakal terus mendaki untuk mencapai zon 1.16000.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Dah ‘Pancit’ Ke Nak Sambung Mendaki Lagi?

Cuba untuk meneruskan kenaikan lebih tinggi atasi ketinggian dicapai minggu lalu, namun harga susut semula membuat penurunan.
Itu situasi yang berlaku pada carta pasangan mata wang GBP/USD semalam apabila kenaikan yang diteruskan di sesi Eropah menyaksikan harga berundur semula di sesi Eropah apabila US dolar sedikit mengukuh kembali.
Sentimen pasaran yang bercampur-campur menyukarkan pelabur melihat arah yang lebih jelas, lebih-lebih lagi dagangan yang semakin menuju penghujung Mac dan juga penutup bagi suku pertama 2023 ini.
Data pertumbuhaan ekonomi Amerika Syarikat (AS) akan menjadi tumpuan diterbitkan di sesi New York sebentar lagi dan boleh memacu pergerakan bagi mata wang US dolar.

Meneliti carta GBP/USD, kenaikan harga ke paras ketinggian terbaru semalam telah mencapai 1.23600 sebelum susut semula dan mendatar di atas paras 1.23000 sehingga ke penghujung sesi New York.
Menyambung dagangan pada sesi Asia pagi ini (Khamis), harga masih perlahan di paras 1.23000 namun pergerakan harga yang telah berada di bawah halangan Moving Average 50 (MA50) di rangka masa 1 jam pada carta GBP/USD mula memberi isyarat bearish.
 Jika penurunan harga diteruskan di bawah paras 1.23000, harga dilihat bakal mencecah semula ke paras 1.22000 untuk menguji zon RBS (resistance become support) tersebut.
Reaksi menarik harga akan diperhatikan bagi menentukan petunjuk pergerakan harga selanjutnya.
Sementara, jika harga masih berjaya meneruskan kembali kenaikan, melantun dari paras 1.23000 ketika ini, ketinggian dicapai semalam bakal diatasi.
Harga akan catatkan paras ketinggian terbaru 8 minggu menuju sasaran pada 1.24000.
Lihat gambar carta pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Mesyuarat BOC Bernada ‘Hawkish’, Apa Pula Kesan Pada Carta USD/CAD?

Sesi New York pada Rabu semalam memfokuskan pada mesyuarat bank pusat Kanada ketika pelabur menilai jangkaan untuk pengetatan dasar akan diperlahankan menyusuli mesyuarat bank pusat Australia yang terlebih dahulu menjadi tumpuan pada Selasa.
Bank of Canada (BOC) mengejutkan pasaran dengan meningkatkan kadar faedah sebanyak 50 mata asas untuk mesyuarat terakhir tahun ini ketika pasaran menjangkakan kenaikan kadar yang lebih perlahan.
Kadar faedah telah meningkat daripada 3.75% kepada 4.25%.
Bank pusat bernada hawkish apabila mempertimbangkan pengetatan dasar monetari yang perlu diteruskan lagi untuk menurunkan inflasi yang masih tinggi.
Ini berdasarkan faktor pertumbuhan ekonomi Kanada yang memberangsangkan pada suku ketiga di samping eksport komoditi yang turut kukuh.
Oleh itu, kesan pengukuhan pada nilai mata wang dolar Kanada dapat diperhatikan pada sesi New York semalam.
Pada carta harga pasangan mata wang USD/CAD semalam, harga pada mulanya menunjukkan kenaikan di sesi Eropah yang meneruskan corak pada hari sebelumnya.
Setelah mencapai ketinggian 1.37000, harga mula menunjukkan penurunan dan turut dipengaruhi oleh keputusan mesyuarat BOC.
 Penurunan 100 pips telah dipaparkan sebelum harga kembali melantun semula setelah menguji paras 1.36000.
Harga juga dilihat tidak berjaya untuk susut lebih rendah di bawah paras sokongan Moving Average 50 (MA50) pada rangka masa 1 jam, menunjukkan pergerakan harga masih dalam trend bullish.
Corak kenaikan yang perlahan dipamerkan semula menyambung dagangan pada sesi Asia hari ini (Khamis) namun belum mengatasi ketinggian dicapai semalam.
Sekiranya kenaikan berjaya diteruskan lagi, harga berpotensi untuk menuju sehingga ke paras sekitar 1.38000 sekaligus mencatatkan paras ketinggian terbaru 5 minggu.
Namun, seandainya harga berundur turun ke bawah semula, setelah melepasi paras sokongan MA50 akan menjangkakan harga susut ke zon 1.35000.
Jika zon tersebut juga turut ditembusi, harga boleh mencecah semula ke paras sokongan tumpuan sebelum ini iaitu pada 1.34000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Didagangkan Lemah, Harga Minyak Melonjak Naik Melebihi $70 Setong

Pasaran Matawang
Matawang US dolar didagangkan lemah berbanding matawang utama dalam sesi dagangan Asia pada hari Khamis.
Indeks US dolar yang mengukur kekuatan matawang greenback berbanding matawang lain jatuh sebanyak 0.45% kepada 89.48 setakat jam 09.55 a.m.
Penyusutan matawang US dolar disebabkan komen Steven Mnuchin, (menteri kewangan AS) yang mengatakan “US dolar yang lemah adalah baik kepada kami,” dalam perhimpunan World Economic Forum di Davos, Switzerland.
 Bagi beliau, kelemahan US dolar adalah lebih baik untuk perdagangan.
Pasaran Komoditi
Harga minyak melonjak naik sehingga ke paras tertinggi sejak Disember 2014 berikutan kejatuhan inventori minyak mentah 10 minggu berturut-turut. Dalam masa yang sama, turut mendorong peningkatan harga minyak adalah kelemahan US dolar.
Harga minyak Brent setakat ini didagangkan di sekitar $79.92 setong. Harga minyak WTI kukuh 0.93% kepada $66.22 setong setakat jam 09.55 pagi.
Harga emas juga menunjukkan pengukuhan berikutan kelemahan US dolar.


Analisis Teknikal USD/CAD – Timeframe H1 – 7/2/2019

Pergerakan harga pada chart pasangan matawang USD/CAD pada dagangan semalam dilihat meneruskan siri kenaikan sejak awal minggu ini di mana kenaikan harga dari paras Magic Pivot telah mencecah sehingga 80 pips lebih tinggi ke paras resistance MagicR3 pada indicator Moshed Magic Line semalam. Selain terkesan daripada pengukuhan matawang USD, dolar CAD turut didagangkan merosot ekoran kejatuhan pada harga minyak mentah sebagai produk utama eksport Kanada yang menjunam setelah laporan menunjukkan kenaikan pada inventori minyak Amerika Syarikat.
Bersambung pada sesi pasaran Asia hari ini pula, harga pada chart USD/CAD masih menunjukkan kenaikan dan telah mencapai paras resistance pada 1.3241 (MagicR1) dan menguji paras tersebut pada penghujung sesi dagangan Asia. Harga yang meneruskan kenaikan seterusnya akan menuju pula ke paras resistance yang berada sedikit tinggi iaitu pada 1.3273 (MagicR2). Lonjakan lebih tinggi harga bakal mencatatkan paras ketinggian yang baru pada chart USD/CAD berkemungkinan akan menuju ke paras sekitar 1.3332 (MagicR3).
 Namun jika harga kembali membuat penurunan seterusnya bergerak lebih rendah dari paras Magic Pivot 1.3182 hari ini, penurunan awal harga dilihat akan menguji paras support 1.3150 (MagicS1) yang merupakan paras tumpuan harga. Harga yang berjaya mengatasi penurunan pada paras tersebut kemudiannya akan menuju ke paras support lebih rendah di sekitar 1.3091 (MagicS2) sebelum harga akan cuba mengatasi paras terendah semasa pada chart USD/CAD yang diuji pada Jumaat lalu. Penurunan lebih rendah harga setelah berjaya breakout paras tersebut dilihat bakal menyentuh paras support yang berada pada paras 1.3060 (MagicS3).
Tumpuan seterusnya akan terarah pada laporan data pekerjaan di Kanada pada esok hari yang dijangka lemah ekoran penurunan pada angka bacaan IVEY PMI Kanada semalam. Selain itu juga, terus pantau perkembangan harga minyak mentah global yang terus mempengaruhi nilai matawang Loonie dalam pasaran semasa. Jadikan indicator Moshed Magic Line sebagai indicator tambahan tetap pada chart USD/CAD untuk membantu dagangan anda supaya lebih jelas dan mudah.

Paras support: 1.3150, 1.3091, 1.3060.
Paras resistance: 1.3241, 1.3273, 1.3332.


Lebih 100 Pips Pergerakan Harga Bagi Dagangan Kiwi Dalam Masa 10 Minit!

Dolar Amerika Syarikat sedikit melonjak dari paras terendah tiga bulan pada dagangan Rabu ekoran keraguan pelabur ke atas jangkaan penurunan kadar oleh Federal Reserve (Fed) pada bulan hadapan dengan menyifatkan tindakan tersebut agak agresif. Namun, pelabur masih yakin bahawa Fed akan melonggarkan polisi monetari dalam masa terdekat ini.
Pengerusi Fed, Jerome Powell pada Selasa menegaskan pendirian bank pusat terhadap Presiden Amerika Syarikat, Donald Trump yang mendesak untuk penurunan kadar secara agresif. Walaupun situasi ini telah mengurangkan jangkaan untuk separuh peratusan pemotongan kadar pada mesyuarat polisi Julai nanti, pelabur masih lagi menjangkakan pengurangan sekurang-kurangnya seperempat peratus lagi.
Donald Trump meluahkan pendapatnya yang menyatakan nilai matawang dolar Amerika (USD) terlalu tinggi sementara Euro pula terlalu lemah.
Indeks dolar yang mengukur kekuatan dolar Amerika Syarikat berbanding matawang utama yang lain berada di paras 96.176 pada Rabu, sedikit tinggi dari paras terendah tiga bulan yang dicecah pada Selasa.
Matawang safe-haven Yen pula diniagakan ke paras tertinggi berbanding dolar untuk tempoh lebih lima bulan dan dijangka akan meneruskan kenaikan lebih tinggi berikutan ketegangan geopolitik dan ketenteraan antara Amerika Syarikat dan Iran yang meningkatkan lagi permintaan terhadap matawang Jepun tersebut.
Namun, fokus pasaran pada minggu ini akan beralih pada pertemuan antara kedua Presiden dari Amerika Syarikat dan China iaitu Donald Trump dan Xi Jinping di persidangan kemuncak G20 penghujung minggu ni untuk meneruskan rundingan dagang. Pelabur masih melihat gambaran untuk rundingan mencapai kata sepakat adalah sangat sukar bagi kedua-dua ekonomi gergasi dunia itu.
 Dagangan Pound Sterling melemah semalam berbanding USD selepas mencecah paras tertinggi dagangan bulanan didorong oleh risiko ‘no-deal’ Brexit susulan proses pemilihan pemimpin Parti Konservatif yang memberi tekanan terhadap matawang British itu.
Ketidaktentuan politik di Britain masih meletakkan GBP dalam kelompok dagangan yang berisiko selain faktor pendirian dovish bank pusat pada mesyuarat polisi minggu lalu terhadap prospek kadar faedah.
Sesi pasaran Asia hari ini diberi tumpuan pada matawang dolar New Zealand yang mempamerkan pergerakan volatile pada carta harga selepas pengumuman penetapan kadar faedah oleh bank pusat pada jam 10 pagi ini.
Reserve Bank of New Zealand (RBNZ) untuk mesyuarat polisi monetari bulan Jun telah mengekalkan kadar faedah di paras 1.50% seperti yang telah dijangkakan oleh pasaran.
Dagangan pada carta harga NZD/USD menunjukkan penurunan sehingga ke paras 0.65000 sebelum kembali melonjak semula hampir mencecah ke paras 0.66600. Pergerakan turun naik harga tersebut mencatatkan lebih 100 pips pergerakan harga hanya dalam tempoh 10 minit sejurus keputusan penetapan kadar faedah dikeluarkan.
Para pemain pasaran akan meneliti kenyataan susulan bank pusat selepas penetapan kadar faedah ini dan mendapatkan isyarat bagi mesyuarat yang akan datang.


Permulaan Minggu Yang Agak Baik Buat Matawang Aussie. Bagaimana Dengan Yen?

Aussie memulih dalam sesi Asia serta mengenepikan data perkhidmatan PMI yang jatuh menjunam. Kebanyakan pelabur juga sedang menanti laporan PMI China yang dijadual bakal dikeluarkan hari ini.
AUD/USD meningkat 0.03%, manakala USD/JPY merosot kepada 0.15%.
AUD/USD, 30 minit
USD/JPY, 30 minit
Di Australia, indeks perkhidmatan AIG merosot kepada angka 45.0 pada bulan Ogos dari bacaan sebelumnya 53.9.
 Ketua Eksekutif Innes Willox berpendapat bahawa kejatuhan indeks perkhidmatan ini menunjukkan tanda-tanda kerapuhan ekonomi. Semua perniagaan memerlukan langkah-langkah untuk membina semula keyakinan bagi memacu produktiviti.
Selain itu, Jepun melaporkan pendapatan tunai secara purata meningkat 1.4%.
Di Australia, data inflasi MI bagi bulan Ogos menurun 0.3% berbanding bacaan sebelumnya.
Pada penghujung minggu lepas, Presiden China, Xi Jinping menggesa anggota G20 unutk meningkat penyelarasan dasar bagi menggalakkan pertumbuhan global dan menstabilkan sistem kewangan.
US Dollar Index, yang mengukur kekuatan US Dollar kali terakhir dinilai pada 95.79, menyusut 0.08%.

Lelaki ini kongsikan 3 prinsip yang dipegang beliau sepanjang menjadi jutawan. Baca disini!


Tembok 1.4000 Masih Belum Berjaya GBP/USD Tembusi

Pergerakan harga pada carta pasangan mata wang GBP/USD semalam memberikan harapan terhadap pelabur apabila memaparkan kenaikan pada sesi Eropah dan di awal sesi New York.
Namun kegembiraan tidak berpanjangan apabila harga yang kembali menguji paras 1.40000 membuat terjunan semalam susulan pengukuhan US dolar selepas ucapan oleh Pengerusi Federal Reserve (Fed) Jerome Powell.
Sentimen positif belanjawan UK yang dibentangkan oleh Menteri Kewangan Rishi Sunak nampaknya belum cukup untuk melonjakkan nilai Pound mengatasi pengukuhan ketara US dolar dalam pasaran.
Selepas kenaikan mencecah paras rintangan 1.40000, harga telah susut semula di bawah paras halangan Moving Average 50 (MA50) pada rangka masa  1 jam untuk isyarat trend bearish semula.
Selepas harga jatuh di bawah paras 1.39000, dagangan yang bersambung di sesi Asia pagi Jumaat berlegar lemah di sekitar paras 1.38800 pada zon RBS (resistance become support) tersebut.
Penurunan lebih rendah melepasi zon RBS itu dilihat akan menuju pula ke paras sokongan sekitar 1.37000.
 Sebaliknya jika harga mendapat rentak untuk membuat kenaikan semula, paras rintangan 1.40000 sekali lagi akan diuji untuk memecahkan trend menurun harga.
Kenaikan lebih tinggi melepasi rintangan tersebut akan menuju ke paras SBR (support become resistance) 1.41000 sebelum menguji zon resistance 1.42000.
Pelabur akan memberi tumpuan pada laporan data pekerjaan NFP Amerika Syarikat (AS) pada sesi New York malam ini yang akan mempengaruhi pergerakan US dolar.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Kenaikan Nilai Emas Seterusnya Sasar Paras Harga $1,830?

Berjaya menjauhi paras $1,800, harga emas meneruskan kenaikan lebih tinggi pada pembukaan pasaran awal minggu ini.
Emas meningkat sementara pelabur berwaspada terhadap pergerakan US dolar yang sedikit suram walaupun laporan pekerjaan Amerika Syarikat (AS) yang diterbitkan pada Jumaat lalu memaparkan pertambahan pekerjaan yang tinggi pada Januari.
Tumpuan seterusnya akan terarah pada terbitan laporan inflasi AS pada Khamis yang dijangka akan turut mempengaruhi perubahan nilai emas dalam pasaran.
Pada carta harga XAU/USD yang mengukur nilai emas berbanding US dolar, harga telah paparkan kenaikan ke paras sekitar 1823.00 pada penghujung sesi New York.
Namun paras tersebut menjadi rintangan buat harga apabila harga kembali susut semula pada sesi Asia pagi ini ke sekitar 1815.00.
Pun begitu, pelabur masih optimis terhadap pergerakan semasa emas ekoran harga masih berada di atas paras sokongan Moving Average 50 (MA50) pada rangka masa 1 jam di carta XAU/USD.
 Berkemungkinan kenaikan harga yang diteruskan bakal menguji paras 1830.00 pada zon SBR (support become resistance) tersebut.
Jika momentum positif emas diteruskan, harga boleh kembali mencapai semula zon rintangan yang menjadi tumpuan harga pada dagangan Januari lalu sekitar 1850.00.
Sebaliknya jika harga emas susut di bawah paras zon harga 1810.00 dan juga melepasi paras sokongan MA50, berkemungkinan akan menjadi petunjuk awal buat pelabur untuk penurunan harga emas.
Susut di bawah paras penting 1800.00 akan menambah petunjuk untuk penurunan harga selanjutnya untuk harga menuju pula ke zon support sekitar 1780.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Isu Tarif Tambahan AS Dan Kesan Terhadap Pengguna Barangan Teknologi

Pegawai Tinggi China dan Pegawai Perdagangan Amerika Syarikat dilaporkan berhubung melalui panggilan telefon pada Isnin berkenaan pertemuan antara Presiden Xi Jinping dan Presiden Donald Trump pada minggu ini di mana kedua ekonomi gergasi dunia itu masih buntu mencapai kesepakatan rundingan buat masa ini.
Pelabur gelisah dengan jangkaan bahawa peluang untuk China dan Amerika Syarikat mencapai persetujuan pada pertemuan minggu ini adalah tipis. Dengan itu, sentimen pasaran masih kekal berisiko di samping memberi tempias terhadap dagangan matawang utama yang lain selain dolar Amerika.
Pengguna di Amerika Syarikat akan menangguhkan atau terpaksa melupakan langkah menaiktaraf teknologi mereka jika Presiden Donald Trump mengenakan tarif pusingan baru 25% terhadap barangan import China, memperlahankan enjin inovasi Amerika Syarikat seperti yang diucapkan oleh Eksekutif Industri Teknologi pada Isnin.
Pentadbiran Trump sedang bersiap sedia untuk menaikkan tarif dengan nilai tambahan $300 bilion dolar barangan import China jika Trump dan rakan sejawatannya dari China, Presiden Xi Jinping gagal mencapai persetujuan dalam rundingan yang akan berlangsung pada persidangan kemuncak G20 di Jepun minggu ini.
Hubungan kedua negara itu mulai renggang sejak Julai 2018 ekoran permintaan Amerika Syarikat untuk Beijing menerima perubahan polisi yang lebih melindungi hak intelektual rakyat Amerika dan membuatkan pasaran China lebih mudah diakses oleh syarikat-syarikat Amerika.
 Timbalan Presiden perdagangan antarabangsa kepada Persatuan Teknologi Pengguna, Sage Chandler mengatakan bahawa produk teknologi pengguna termasuk telefon bimbit, laptop dan komputer tablet, pembesar suara dan konsol permainan video akan menyumbang kepada $167 bilion dolar daripada jumlah tarif $300 bilion yang dikenakan itu atau lebih separuh daripada senarai sasaran.
Beliau memberitahu khabar angin terhadap kenaikan kadar tarif tersebut akan mendorong kenaikan harga runcit bagi telefon bimbit pada purata sekitar $70, sementara harga komputer riba akan meningkat sekitar $120 dan konsol permainan video kepada $56 dolar.
Situasi ini digambarkan pengguna akan membuat keputusan untuk menangguhkan pembelian khususnya pada produk teknologi dan ini akan memberi kesan terhadap kadar jualan.
Chandler sebagai wakil persatuan kumpulan teknologi utama termasuk Apple Inc, Facebook Inc, Alphabet Inc’s Google dan Intel Corp, menyatakan cadangan tarif yang akan diteruskan akan memberi kesan buruk terhadap ekonomi Amerika Syarikat kelak.
Selain itu, para eksekutif syarikat dari industri yang terdiri daripada peralatan makanan sehingga produk fesyen, juga turut meluahkan kegelisahan mereka disebabkan penggantungan mereka kepada China untuk pengeluaran dan akan menjadi sangat sukar dan meningkatkan kos untuk beralih rantaian bekalan mereka ke arah negara lain dan akan mengambil masa dua atau tiga tahun untuk berbuat demikian.


Ulasan Penetapan Kadar Faedah FOMC, US Dolar Mengukuh

Rizab Persekutuan Amerika Syarikat (The Federal Reserve) dalam mesyuarat FOMC yang terkini mengekalkan kadar Fed Fund Rate di paras 1.00%. Keputusan FOMC kali ini adalah sejajar dengan jangkaan pasaran.
Kesemua ahli yang mengundi dalam penetapan kadar bersetuju agar kadar dikekalkan dengan undian (10-0).
Dalam kenyataan yang dikeluarkan pada pukul 2 pagi Khamis, FOMC menjangkakan kelemahan pertumbuhan ekonomi US pada suku pertama adalah sementara dengan pertumbuhan sederhana secara keseluruhan menunjukkan bukti bahawa pasaran pekerjaan terus mengukuh walaupun aktiviti ekonomi sedikit perlahan.
Risiko keseluruhan dalam ekonomi juga semakin seimbang.
Menurut kenyataan tersebut, inflasi dalam jangka masa 12 bulan telah bergerak ke arah sasaran 2%. Dengan tidak mengambil kira makanan dan bahan api, inflasi masih lagi bergerak di bawah sasaran dan anggaran dari segi pasaran masih lagi rendah.
Dari segi polisi pelaburan semula, The Fed tidak membuat sebarang komen terhadap polisi ini di masa hadapan, dengan pelaburan semula akan diteruskan sehingga normalisasi pada kadar faedah bergerak dengan baik.
 Dalam kenyataan itu tiada sebarang kemaskini terhadap ramalan kadar faedah di mana dalam mesyuarat ini juga tiada sidang media dibuat.
The Fed juga akan terus menunggu bukti-bukti ekonomi pada bulan Mei dan awal Jun sebelum memberi isyarat sama ada akan menaikkan kadar pada Jun. Mesyuarat Jun nanti pasaran bakal mendapat isyarat jelas tentang pelaburan semula bon.
Ahli The Fed juga mengulangi kenyataan di mana mereka menjangkakan ekonomi akan menyesuaikan keadaannya dalam situasi yang menyokong kenaikan kadar faedah secara beransur-ansur.
Komen terhadap perbelanjaan isirumah iaitu, “Perbelanjaan isirumah meningkat sederhana, tetapi asas ekonomi menunjukkan pertumbuhan yang berterusan dalam penggunaan.”
Menjelang pengumuman kadar faedah pukul 2 pagi tadi, pasaran hanya menjangka kenaikan kadar pada Jun di paras 65% dan meningkat sehingga lebih dari 90% selepas pengumuman kadar.
US dolar bergerak naik turun dalam kadar yang kecil sejurus kenyataan mesyuarat The Fed dikeluarkan,dan selepas dua jam US dolar menguat dengan Usd/Jpy naik hampir 40 pip. Manakala Eur/Usd jatuh hampir 35 pip dengan Gbp/Usd jatuh hampir 40 pip.


Analisis GOLD – Setelah Menjunam Semula, Emas Bergelut Untuk Kekal Di Atas Paras $1,900

Bakal merekodkan dagangan bulanan terbaik sejak Mei 2021, harga emas telah meningkat sejak awal bulan sehingga ke hujung Februari ini hampir $200.
Pada carta harga XAU/USD yang mengukur nilai emas berbanding US dolar telah menyaksikan trend bullish berjaya dikekalkan selama 4 minggu berturut-turut dengan lonjakan ketara berlaku pada minggu lalu ekoran reaksi pelabur terhadap krisis geopolitik Rusia-Ukraine.
Susulan Rusia yang telah memulakan pencerobohan dan serangan ke atas Ukraine telah mendorong pelabur beralih ke pelaburan selamat ekoran kebimbangan pasaran yang berisiko.
Justeru, pelabur menyaksikan harga emas melonjak sehingga mencapai paras 1974.00 pada Khamis lalu, paras tertinggi dicapai sejak September 2020.
Namun begitu, harga tidak meneruskan kenaikan lebih tinggi malah membuat kejutan dengan terjun semula sehingga ke paras sekitar 1880.00.
Pelabur mula waspada dan menukar jangkaan bagi penurunan harga emas semula selepas isyarat awal perubahan trend bearish apabila harga kekal bergerak di bawah paras halangan Moving Average 50 (MA50) pada rangka masa 1 jam di carta XAU/USD bersambung pada pembukaan pasaran awal minggu ini.
Sehingga setakat sesi Eropah petang ini (Isnin), harga emas menunjukkan penurunan ke bawah paras 1900.00 sementara perkembangan krisis Rusia dan Ukraine terus dipantau.
 Jika penurunan lanjut harga berlaku, zon RBS (resistance become support) 1870.00 dilihat menjadi zon awal bakal diuji harga seperti penurunan yang berlaku minggu lalu.
Dan penurunan lebih rendah yang diteruskan akan menuju pula ke zon tumpuan 1850.00 atau lebih rendah pada 1830.00 pula.
Namun jika emas kembali melonjak tinggi semula, melepasi halangan MA50 akan membuatkan pelabur emas optimis untuk pergerakan bullish harga.
Paras 1950.00 dan zon ketinggian 1974.00 akan menjadi paras tumpuan yang akan diuji semula jika kenaikan harga emas berjaya diteruskan minggu ini.
Pelabur kekal berhati-hati dan dijangka pergerakan harga emas bakal lebih menarik memasuki pembukaan sesi pasaran New York.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dahsyat! GBP/USD Catat Kenaikan Mingguan Hingga 900 Pips!

Pound mengurangkan kerugian pada dagangan penutup September minggu lalu selepas memecah rekod terendah all-time-low terbaru mengatasi rekod yang pernah dicatatkan pada tahun 1985.
Perkembangan di UK masih lagi dipantau pelabur selepas bank pusat meningkatkan kadar faedah, mengumumkan pembelian bon kerajaan, sementara kerajaan pimpinan Perdana Menteri Liz Truss pula melancarkan pelan pemotongan cukai berskala mega.
Walaupun haluan antara bank pusat dan kerajaan agak bersimpang, namun kedua-duanya berpaksikan pada objektif untuk memulihkan ekonomi.

Meneliti pergerakan harga pada carta pasangan mata wang GBP/USD minggu lalu, kenaikan mingguan dicatatkan sekitar 900 pips setelah rekod terendah harga dicecah pada zon 1.04000.
Setelah lonjakan kukuh pada pertengahan minggu, harga mula bergerak lebih mendatar pada Jumaat lalu dengan paras rintangan terbaru pada sekitar 1.12000.
Bersambung pada dagangan pembukaan awal minggu ini, harga sedikit susut ke sekitar 1.11000 namun masih menunjukkan pergerakan dalam trend bullish yang berada di atas paras sokongan Moving Average 50 (MA50) pada rangka masa 1 jam di carta GBP/USD.
 Sekiranya dagangan awal Oktober ini masih memihak untuk kenaikan yang lebih tinggi, harga bakal melepasi rintangan pada 1.12000 sebelum ke sasaran seterusnya pada 1.13000 pula.
Kenaikan yang dilanjutkan untuk trend bullish yang jelas boleh mendorong harga mencapai sehingga ketinggian 1.14500 yang sebelum ini turut menjadi zon tumpuan harga.
Sebaliknya jika harga susut lebih rendah di bawah paras 1.11000 dan menembusi paras sokongan MA50, pelabur perlu bersedia untuk kejatuhan lebih parah buat harga.
Zon sokongan terhampir harga pada penurunan awal dilihat berada pada sekitar 1.09000 di mana pada awal minggu yang lalu merupakan rintangan untuk harga membuat kenaikan.
Seterusnya zon 1.04000 iaitu zon terendah harga sepanjang masa akan menjadi sasaran tumpuan kembali untuk pergerakan trend bearish harga semula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD- Timeframe H1 – 12/11/2018

Jika diteliti pada pergerakan harga pada chart pasangan matawang USD/CAD pada dagangan minggu lalu, harga telah berjaya mencapai paras ketinggian yang baru dagangan Jumaat lalu mengatasi paras ketinggian harga sebelum ini yang dicapai pada September. Dagangan sepanjang minggu menunjukkan pergerakan harga yang mendatar dengan matawang USD yang didagangkan lemah ekoran pilihanraya kongres yang berlangsung sementara dollar CAD pula terkesan dengan ketidakstabilan pasaran minyak mentah dunia. Namun, pada penghujung minggu USD berjaya mengukuhkan semula nilai matawangnya dan berjaya melonjak mencatatkan ketinggian yang baru pada chart USD/CAD. Berdasarkan indicator Moshed Magic Line pula, pergerakan harga pada dagangan Jumaat lalu menunjukkan kenaikan harga dari paras Magic Pivot sehingga melepasi paras resistance MagicR1 dan paras ketinggian baru yang dicapai itu hampir menyentuh paras resistance MagicR2.
Pada sesi pasaran Asia hari ini, harga membuat penurunan pada permulaan sesi dan bergerak turun sedikit rendah di sekitar paras Magic Pivot 1.3193 dan menguji paras tersebut sehingga ke sesi pasaran Eropah dibuka. Harga yang didagangkan lebih rendah dijangka akan membuat penurunan ke paras support terdekat iaitu pada 1.3154 (MagicS1). Kemudiannya, penurunan harga yang diteruskan akan menuju pula ke paras support seterusnya yang dilihat berada sekitar paras 1.3101 (MagicS2). Dan sekiranya harga masih mengalami kejatuhan, paras support pada 1.3061 (MagicS3) dilihat bakal menjadi destinasi tumpuan harga yang seterusnya.
Sebaliknya jika USD kembali melonjakkan harga pada chart USD/CAD, kenaikan harga dilihat akan menuju ke paras resistance terdekat iaitu pada paras 1.3246 (MagicR1) sekaligus mengatasi ketinggian harga semasa. Seterusnya, harga yang meneruskan kenaikan bakal mencari higher high yang baru ke paras yang lebih tinggi dijangka sekitar 1.3286 (MagicR2) untuk harga menguji paras ketinggian yang dicapai pada Julai lalu. Sekiranya harga masih berjaya breakout paras tersebut dan meneruskan kenaikan ke paras lebih tinggi, harga dilihat berpotensi untuk mencapai ketinggian sehingga ke paras 1.3339 (MagicR3).
 Terus ikuti perkembangan sentimen pasaran semasa dan pasaran minyak mentah global yang mempengaruhi pergerakan harga pada chart USD/CAD ini. Kawal posisi dagangan anda sebaik mungkin pada chart USD/CAD dengan melihat paras support dan resistance pada indicator Moshed Magic Line untuk mendapatkan analisis teknikal yang lebih berkualiti.

Paras support: 1.3154, 1.3101, 1.3061.
Paras resistance: 1.3246, 1.3286, 1.3339.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal USD/CAD – Timeframe H1 – 20/9/2018

Penurunan harga diteruskan pada pasangan matawang USD/CAD semalam ekoran matawang CAD yang positif dengan isu NAFTA opitimis dan juga harga minyak mentah yang melonjak. Harga dilihat membuat penurunan ke paras support MagicS1 dan kembali naik semula ke paras Magic Pivot semalam sebelum menyambung penurunan ke paras support MagicS2. Juga harga telah menyentuh paras major support di 1.29000 sebelum harga mula bergerak perlahan. Sejak sesi pasaran Asia dibuka sehingga ke sesi pasaran Eropah, pergerakan harga sangat perlahan setakat julat 10 pips bergerak hampir pada paras major support 1.29000.
Jika harga menyambung semula penurunan yang dibuat, harga bakal membuat Lower Low yang baru berkemungkinan di paras support 1.2881 (MagicS1) atau lebih rendah lagi pada paras support 1.2832 (MagicS2). Di situ juga dilihat terdapat satu zon paras tumpuan harga sebelum ini iaitu 1.28150 dan jika harga masih melepasi paras tersebut, harga berpotensi untuk mencecah paras serendah 1.2766 (MagicS3).
 Sebaliknya, jika harga kembali membuat kenaikan dan berjaya breakout paras SBR (support become resistance) 1.29800 sebelum ini, harga dilihat akan melepasi paras resistance 1.2997 (MagicR1) dan menuju ke paras resistance 1.3063 (MagicR2) yang berdekatan dengan paras RBS yang lebih tinggi iaitu pada zon harga 1.30700. Jika harga meneruskan kenaikannya lagi, paras resistance 1.3113 (MagicR3) dilihat sebagai paras yang akan menjadi tumpuan harga.
Ikuti pasaran minyak mentah dunia dan juga rundingan NAFTA yang memberi kesan terhadap pergerakan harga pada chart USD/CAD ini. Tentukan paras-paras posisi trade yang sesuai dengan menggunakan indicator Moshed Magic Line.

Paras support: 1.2881, 1.2832, 1.2766.
Paras resistance: 1.2997, 1.3063, 1.3113.


Harga Komoditi Hitam Hampir Memadam Kenaikan Jumaat Lalu

Harga minyak mentah dunia bergerak stabil dalam sesi Asia hari ini berikutan kenaikan mendadak dalam sesi Jumaat minggu lalu yang disokong oleh pemotongan bekalan lebih tinggi dari jangkaan oleh OPEC dan non-OPEC.
Harga minyak mentah melonjak selepas pengeluaran oleh OPEC jatuh ke paras 29.92 juta tong sehari yang menunjukkan pematuhan kepada perjanjian di paras 92%.
Berikutan laporan itu, harga minyak mentah melonjak 1.6% dalam dagangan Jumaat. Walaubagaimanapun, harga minyak mentah berada di bawah tekanan dalam sesi Asia hari ini disebabkan kenaikan jumlah pelantar di US seperti yang dilaporkan oleh Baker Hughes.
 Baker Hughes melaporkan peningkatan pelantar minyak di US empat minggu berturut-turut dengan kenaikan 8 pelantar minyak kepada 591 bagi minggu berakhir 10 Februari. Jumlah pelantar setakat ini adalah yang tertinggi sejak minggu berakhir 23 Oktober 2015 yang mencatat 594 pelantar.
Walaupun harga minyak mentah terus terancam oleh peningkatan bekalan dari US, harga komoditi ini kurang mendapat kesan dari peningkatan ini. Harga minyak mentah akan terus disokong oleh pemotongan oleh OPEC dan non-OPEC dengan Arab Saudi telah mengurangkan pengeluarannya lebih dari yang sepatutnya.
Tambahan lagi, laporan EIA turut menunjukkan permintaan global terhadap komoditi ini akan meningkat dalam julat 1.4 juta tong sehari, naik sebanyak 100,000 dari yang dilaporkan sebelum ini.
Ketika ini harga minyak mentah hampir memadam kenaikan pada Jumaat dengan minyak WTI (West Texas Intermediate) di dagang di paras $53.55 setong turun dari paras tertinggi Jumaat $54.47. Manakala minyak Brent (Brent-oil) sedang berada di paras $56.05 setong turun dari paras tertinggi Jumaat iaitu $57.04 setong.


Janet Yellen Melonjakkan US Dolar Dalam Testimoni Kepada Senat US

Dalam kenyataan bertulis Janet Yellen kepada Senat, pengerusi ‘Federal Reserve‘ Janet Yellen menyatakan bahawa perubahan kepada ‘kadar faedah’ adalah perlu.
Kenaikan kadar faedah adalah perlu dalam mesyuarat FOMC (Federal Open Market Committee) akan datang, jika ekonomi akan terus berada pada landasannya. Dalam mesyuarat akan datang, FOMC juga akan menilai sama ada pekerjaan dan inflasi terus berkembang sejajar dengan jangkaan mereka.
Sekali lagi Yellen mengatakan, “Menungggu terlalu lama untuk menaikkan kadar adalah tidak bijak” kerana ia boleh memberi kesan kepada kenaikan kadar yang ‘terganggu’ seterusnya menolak ekonomi kepada kemelesetan.
Menurut beliau, data-data terkini memberi petunjuk bahawa pasaran pekerjaan US terus kukuh dan inflasi bergerak ke arah 2% sejajar dengan jangkaan FOMC. Dalam konteks ini, FOMC menjangkakan ekonomi akan terus berkembang pada kadar sederhana dengan pasaran pekerjaan akan terus mengukuh di masa hadapan.
 Beliau melihat polisi monetari US dan global masih lagi ‘akomodatif’ dengan jangkaan ekonomi yang masih dalam ketidaktentuan.
Dalam kenyataannya tentang polisi fiskal beliau mengatakan perubahan dalam polisi ini akan memberi kesan kepada jangkaan ekonomi di masa hadapan, tetapi adalah terlalu awal untuk mengetahui kesan-kesannya kepada ekonomi.
Yellen berharap bahawa perubahan polisi fiskal sejajar dan mengambil kira akaun fiskal kerajaan US ketika ini dengan kata lain ‘jangan naikkan perbelanjaan fiskal kerajaan’.
US dolar memberi respon positif dengan lonjakan matawang ini berbanding matawang utama dunia yang lain. Secara keseluruhan, kenyataan awal bertulis beliau konsisten dengan sesi soal-jawab Senat kepada beliau. Kenyataan beliau menyokong kenaikan kadar dalam mesyuarat akan datang dan kesannya US dolar menguat dengan Usd/Jpy melonjak hampir 80 pip, Eur/Usd melemah 50 pip dan Usd/Cad menguat 70 pip.


Ketegangan Geopolitik Makin Meruncing, Kapal Tangki Minyak Iran Pula Diserang!

Satu letupan yang dipercayai dicetuskan oleh dua peluru berpandu telah menyebabkan kapal tangki minyak Sabiti yang dimiliki Iran terbakar berhampiran bandar pelabuhan Arab Saudi di Jeddah dan ia disyaki sebagai ‘serangan pengganas’.
Kapal tangki minyak yang dimiliki oleh Syarikat Minyak Nasional Iran itu dilaporkan mengalami kerosakan teruk dan minyak pula melimpah ke Laut Merah ketika berada kira-kira 96 kilometer dari Jeddah.
Susulan daripada laporan itu, harga minyak mentah Brent dan WTI terus melonjak melebihi 2% dengan masing-masing meningkat kepada $60.46 setong dan $54.69 mencecah paras tertinggi sesi berikutan timbul kebimbangan terhadap bekalan global.
 Ketegangan geopolitik yang semakin meningkat di rantau ini akan terus menjadi faktor sokongan untuk harga minyak dalam waktu terdekat.
Bagaimanapun, pasaran masih menunggu perkembangan lebih lanjut mengenai insiden ini di samping turut memantau perkembangan rundingan perdagangan AS dan China turut akan memainkan peranan utama dalam memacu harga minyak dalam beberapa sesi akan datang.
Ketegangan antara Iran dan Arab Saudi semakin meningkat setelah serangan dron ke atas kemudahan pengeluaran minyak Arab Saudi September lalu sehingga menjejaskan keupayaanya sebagai pengeluar utama minyak dunia.
Ekoran daripada itu, Amerika Syarikat (AS) telah mendakwa bahawa serangan tersebut adalah daripada Iran dengan mengemukakan penilaian dan gambar satelit sebagai bukti, namun telah dinafikan oleh negara itu.


Apa Dah Jadi Pada Pasaran Bon? Ini Penjelasan Powell

Sejak beberapa bulan kebelakangan ini, bon telah menunjukkan peningkatan walaupun inflasi melonjak ke paras tertinggi 13 tahun. Hasil bon yang sepatutnya melonjak juga telah berhenti mencatatkan kenaikan.
Apa yang terjadi?
Sedangkan Pengerusi Federal Reserve (Fed), Jerome Powell juga tertanya-tanya mengenainya ketika disoal pada awal pagi tadi dalam sidang media selepas keputusan mesyuarat polisi FOMC diumumkan.
 Hasil perbendaharaan 10 tahun telah menurun sebanyak 1.7% kepada 1.22% susulan mesyuarat Fed, melanjutkan penurunan dari tahap tertinggi satu tahun yang dicapainya pada akhir Mac lalu pada 1.77%.
Lebih mengejutkan, hasil sebenar 10 tahun yang dianggap oleh pasaran sebagai proksi untuk prospek pertumbuhan jangka panjang, jatuh ke paras terendah sepanjang masa baru iaitu -1.17%.
Powell mengatakan terdapat tiga kemungkinan yang menjelaskan mengenai penurunan tersebut, yang mana sebahagiannya didorong oleh penurunan hasil sebenar kerana penularan varian delta menimbulkan kebimbangan para pelabur terhadap perlambatan dalam pertumbuhan.
Selain itu, ia juga mungkin disebabkan oleh jangkaan oleh inflasi pelabur yang menjadi sederhana, dan yang terakhir, faktor teknikal. Terdapat beberapa pelabur yang bersetuju terhadap faktor teknikal yang dinyatakan.


3 Kemahiran Penting Yang Dimiliki Oleh Individu Kaya!

Memiliki sejumlah wang yang banyak tidak bermakna anda telah menjadi individu kaya-raya. Sebaliknya, anda boleh jatuh miskin jika tidak memiliki beberapa kemahiran penting ini! Justeru itu, 3 kemahiran tersebut perlu anda kuasai!
1. Kemahiran pengucapan awam
Kebanyakan individu mempunyai masalah untuk berucap di khalayak ramai. Mereka begitu takut dan bimbang terhadap pandangan orang sekeliling berkenaan apa yang disampaikan. Hakikatnya, anda tidak perlu takut!
Hal ini demikian kerana setiap individu mempunyai hak untuk bersuara dan memiliki pendapat sendiri tentang sesuatu perkara. Sudah tentu setiap pendapat yang dikemukakan adalah berbeza mengikut individu.
Cuba kita lihat beberapa jutawan terkemuka di dunia, contohnya Warren Buffett, Steve Jobs dan Elon Musk. Ketiga-tiga figura hebat ini memiliki kemahiran pengucapan awam yang sangat baik. Oleh itu, anda perlu belajar dan bina keyakinan diri untuk bermula dari sekarang.
Cabar diri anda dan jangan takut untuk melakukan kesalahan! Jika tidak bermula, bagaimana anda ingin tahu sejauh mana potensi yang dimiliki?
2. Kemahiran berkomunikasi dan kepimpinan
 Untuk menjadi seorang ketua yang baik, anda perlukan kemahiran berkomunikasi yang baik dan efektif lebih-lebih lagi apabila bekerja dalam satu kumpulan. Kemahiran tersebut amat dititikberatkan agar dapat menyampaikan sesuatu maklumat dengan jelas dan mengelakkan salah faham.
Selain itu, komunikasi merupakan salah satu kunci untuk menjalinkan perhubungan yang baik antara majikan dan pekerja. Jadi, anda dapat membina sebuah suasana tempat kerja yang harmoni dan selesa.
Sebagai salah seorang ketua, anda mestilah sentiasa menunjukkan contoh yang baik kepada setiap pekerja. Wujudkan persekitaran yang positif di tempat kerja dan elakkan sebarang perselisihan antara majikan dan para pekerja.
3. Kemahiran menguruskan masa
Sering kita dengar kata pepatah yang menyebutkan bahawa masa itu emas. Oleh yang demikian, anda perlu menguruskan masa dengan bijak. Susun setiap perkara mengikut keutamaan.
Elakkan sifat tergopoh-gapah dalam menyelesaikan sesuatu perkara. Berdasarkan penyusunan yang dibuat, anda dapat merangka sebuah sistem pengurusan yang sistematik dan efektif.
Bukan itu sahaja! Pengurusan ini juga penting untuk memastikan hasil kerja yang dilakukan adalah yang terbaik serta dapat diselesaikan mengikut masa yang ditetapkan.


Mampukah USD/JPY Kekalkan Corak Lonjakan Untuk Hari Ke-3?

Kegagalan mata wang Yen Jepun memanfaatkan sentimen pasaran berisiko untuk mengukuh sebagai mata wang safe-haven, telah menjarakkan jurang lebih besar nilai berbanding US dolar yang lebih ketara mengukuh.
Jika diperhatikan pergerakan harga pada carta pasangan mata wang USD/JPY, harga telah paparkan corak kenaikan yang jelas 2 hari berturut-turut sehingga semalam.
Pada minggu lalu, harga dilihat menguji zon rintangan pada 111.00 sebelum mendatar di bawah paras tersebut bersambung pada awal dagangan minggu ini.
Namun pada Rabu, lonjakan bertenaga harga dipamerkan dari paras sekitar 110.500 untuk kembali semula ke rintangan 111.00.
Kenaikan itu juga memberi isyarat untuk trend bullish semula pada carta USD/JPY selepas harga melepasi halangan Moving Average 50 (MA50) pada rangka masa 1 jam pergerakan harga.
Momentum lonjakan diteruskan semalam untuk meningkat lebih tinggi dari zon harga 111.00 tersebut sehingga mencapai paras ketinggian sekitar 111.600 bagi mencatatkan paras tertinggi tahun ini mengatasi ketinggian dicapai pada Mac lalu.
 Harga mula perlahan pada sekitar kawasan harga tersebut bersambung pada sesi Asia pagi Jumaat sementara pelabur menantikan laporan pekerjaan NFP Amerika Syarikat (AS) pada sesi New York sebentar lagi.
Jika trend kenaikan berjaya dikekalkan, paras sasaran harga seterusnya adalah untuk menuju 112.400 yang merupakan zon rintangan diuji harga pada dagangan Mac 2020.
Untuk situasi penurunan harga semula, paras 111.00 dilihat akan menjadi sokongan harga membentuk zon RBS (resistance become support) terbaru.
Penurunan lebih rendah akan kembali semula menguji paras terendah mingguan pada sekitar 110.500 sebelum penurunan yang diteruskan dijangka ke paras tumpuan 110.00.
Lihat gambar carta pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Apa Jadi Pada Carta EUR/USD Selepas NFP Minggu Lalu?

Sesi Asia dan Eropah pada Isnin semalam mempamerkan pergerakan pasaran yang perlahan untuk pembukaan dagangan di awal minggu.
US dolar dilihat kekal menunggang momentum pengukuhan pada penutup minggu lalu ketika reaksi terhadap laporan data pekerjaan NFP Amerika Syarikat (AS) yang diterbitkan.
Pertambahan pekerjaan untuk bulan Mei melonjak tinggi dengan catatan 339,000 berbanding ramalan rendah pada 193,000.
Namun, pelabur perlu berhati-hati ekoran data purata gaji dan kadar pengangguran menunjukkan bacaan yang membimbangkan.
Sesi New York semalam kembali mencetus penyusutan US dolar setelah data tinjauan ISM sektor perkhidmatan AS menunjukkan pengembangan yang semakin perlahan bagi bulan Mei.

Meneliti pergerakan harga pada carta pasangan mata wang EUR/USD, harga telah menunjukkan kejatuhan ketara pada penghujung minggu lalu dari paras ketinggian 1.07700.
 Penurunan harga berterusan sehingga ke awal minggu semalam melepasi paras 1.07000 dan mencecah sekitar 1.06800.
Namun lonjakan berlaku di sesi New York ke sekitar 1.07200, namun pergerakan harga yang masih berada di bawah halangan Moving Average 50 (MA50) kekal memberi isyarat pergerakan bearish.
Namun jika kenaikan pada hari ini diteruskan melepasi halangan MA50 tersebut dengan penyusutan US dolar berterusan, harga boleh mencapai semula ketinggian dicapai minggu lalu.
Seterusnya, sasaran akan terarah semula pada paras 1.08000 yang dijangka akan diuji sebelum harga menyambung kenaikan menuju pula zon tumpuan pada 1.09000 sebelum ini.
Namun jika lonjakan harga semalam hanya sementara dan harga menyambung penurunan semula, melepasi paras semalam pada 1.06800 akan mendorong penurunan menuju zon support terbaru pada 1.06000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fundamental Terkini Dolar New Zealand, Kiwi Di Bawah Tekanan

Dalam ucapan Gabenor Bank Pusat New Zealand (Reserve Bank of New Zealand, RBNZ) Gabenor Wheeler menyatakan risiko kepada pergerakan kadar faedah (Official Cash Rate, OCR) di masa hadapan adalah sama dengan risiko pergerakan inflasi.
Oleh itu, kebarangkalian bagi perubahan kadar menaik atau menurun adalah sama. Jika ekonomi membangun sejajar dengan ramalan ekonomi bank pusat, kadar faedah boleh kekal pada paras semasa dua tahun lagi.
Menurut Wheeler, RBNZ masih melihat terdapat risiko kepada penurunan kadar di New Zealand yang disebabkan oleh ketidaktentuan di Eropah, US dan China. Risiko yang terbesar adalah dari US dengan pendirian mereka yang terlalu melindungi ekonomi dengan kebimbangan yang akan merosakkan ekonomi global.
 Pada pendapat bank pusat, potensi kepada peningkatan ekonomi domestik, jika migrasi dan harga komoditi semakin kukuh lebih dari ramalan yang telah dibuat.
Risiko ekonomi domestik yang paling besar datang dari pasaran perumahan di mana RBNZ mahu inflasi dalam sektor ini bergerak dalam kadar semasa yang sederhana, tetapi memberi amaran bahawa terlalu awal untuk mengatakan tren akan berterusan.
Satu lagi risiko adalah dari kadar tukaran matawang yang masih lagi tinggi dari ramalan sebelum ini dan ada kebarangkalian bank pusat memerlukan polisi pelonggaran untuk mengimbangi impak penguatan matawang.
Tidak banyak perbezaan ucapan terbaru ini dengan kenyataan polisi pada Februari lepas, tetapi kenyataan tentang risiko yang semakin seimbang kali ini agak berbeza dengan kenyataan sebelum ini di mana RBNZ mahu memberi perhatian kepada pengekalan polisi akomodatif.


Tindakan China Pengaruhi Sentimen Positif Pasaran, USD/JPY Teruskan Kenaikan

Sentimen pasaran semakin pulih pada sesi Asia hari ini berikutan laporan Majlis Negeri di China telah mengumumkan rancangan untuk mengurangkan tambahan tarif ke atas $75 bilion barangan import dari Amerika Syarikat kepada separuh yang bermula pada 14 Februari ini.
Aset berisiko kembali mendapat tarikan para pelabur sementara dagangan safe-haven terus mencatatkan penyusutan seperti matawang Yen Jepun.
Sebelum ini, risiko dalam pasaran mula berkurang selepas terdapat laporan bahawa pusat penyelidikan di China telah menemui penawar bagi merawat jangkitan Coronavirus, begitu juga penemuan vaksin oleh saintis di UK.
Yen yang didagangkan lemah dalam pasaran telah mempamerkan kenaikan harga pada carta pasangan matawang USD/JPY sepanjang minggu ini.
Pada dagangan semalam, harga yang membuat pembetulan harga (correction) di zon RBS (resistance become support) sekitar 109.300 kemudiannya telah menyambung semula kenaikan menguji paras 109.700 sebelum melepasinya pada sesi New York.
Pada dagangan sesi Asia hari ini, harga masih dilihat menyambung kenaikan semalam namun pergerakan harga sedikit perlahan.
 Dengan momentum kenaikan harga yang semakin kukuh, harga bakal menuju ke paras resistance pada ketinggian 110.300.
Paras resistance tersebut merupakan paras ketinggian yang diuji pada dagangan Januari lalu.
Jika sentimen pasaran kembali berisiko, harga bakal membuat penurunan semula melepasi paras-paras penting sebelum ini seperti 109.700 dan juga zon RBS 109.300.
Penurunan lebih rendah melepasi garisan sokongan dinamik Moving Average 50 (MA50) bakal memberi isyarat perubahan trend harga.
Lihat gambar carta pasangan matawang USD/JPY di bawah untuk rujukan analisis teknikal anda.


Analisis Teknikal AUD/USD – Timeframe H1 – 4/1/2019

Setelah terjunan drastik harga pada chart pasangan matawang AUD/USD mencatatkan 300 pips penurunan, harga kembali dilihat membuat kenaikan semula dari paras terendah sekitar paras 0.67450 hingga 270 pips kenaikan ke paras 0.70200 pada dagangan semalam. Pergerakan tersebut didorong oleh nilai matawang dollar USD yang didagangkan lemah berikutan faktor kecairan yang rendah dalam pasaran di samping sentimen dalam pasaran yang kekal berisiko menjelang laporan data pekerjaan NFP pada jam 9.30 malam ini. Penurunan harga pada awal dagangan Asia semalam telah mengatasi ketiga-tiga paras support pada indicator Moshed Magic Line sebelum harga kembali membuat kenaikan semula melepasi paras support tersebut dan berjaya mencecah paras sedikit tinggi dari paras Magic Pivot sebelum dagangan New York ditutup pada paras sekitarnya.
Pada sesi pasaran Asia hari ini pula, harga dilihat bergerak perlahan namun masih cuba untuk membuat kenaikan dan dilihat menguji paras 0.70200 setakat jam 2.59 petang. Harga yang berjaya meneruskan kenaikan lebih tinggi dilihat akan menuju ke paras resistance pada 0.7100 (MagicR1) sebelum kenaikan lebih tinggi harga akan menguji pula paras resistance yang berada di paras 0.7196 (MagicR2). Lonjakan lebih besar boleh mencapai paras ketinggian baru ke paras sekitar 0.7373 (MagicR3).
Namun jika harga kembali menyambung penurunan yang dilakukan sebelum ini dengan jarak pergerakan yang agak besar, harga mampu membuat penurunan lebih rendah dari paras Magic Pivot 0.6922 sebelum menguji paras support yang diuji harga pada dagangan semalam di sekitar 0.6826 (MagicS1). Seterusnya, harga berkemungkinan akan turun ke paras lebih rendah sehingga menyentuh paras support yang berada pada 0.6649 (MagicS2) dan sedikit lagi penurunan yang diteruskan bakal melihatkan harga mencecah ke paras sekitar 0.6553 (MagicS3).
 Terus ikuti perkembangan perang dagang yang menjadi tumpuan dalam pasaran buat masa sekarang di mana akan memberi kesan secara terus terhadap Aussie. Gunakan indicator Moshed Magic Line untuk membantu anda mencari peluang-peluang terbaik posisi dagangan pada chart AUD/USD setiap hari.

Paras support: 0.6826, 0.6649, 0.6553.
Paras resistance: 0.7100, 0.7196, 0.7373.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal GBP/USD – Timeframe H1 – 24/9/2018

Kejutan demi kejutan dilihat pada pergerakan pasangan matawang GBP/USD pada minggu lalu. Setelah kenaikan sehingga 140 pips pada Khamis lalu mencapai paras ketinggian baru pada 1.32950, harga kembali membuat terjunan sehingga 200 pips ke paras support MagicS2 pada indicator Moshed Magic Line Jumaat lalu. Penurunan ketara yang berlaku adalah disebabkan kebimbangan Brexit yang kembali melanda pasaran telah membuatkan matawang GBP mengalami kejatuhan nilai. Harga kemudian bergerak mendatar sehingga bersambung pada sesi pasaran Asia dibuka hari ini di mana harga bergerak di sekitar paras RBS (resistance become support) di 1.30700.
Harga yang didagangkan lebih rendah dari paras Magic Pivot 1.3125 hari ini dilihat seperti akan menuju ke paras support 1.2995 (MagicS1) yang turut dilihat sebagai satu zon support sebelum ini. Jika pasaran masih melihat isu Brexit semakin membimbangkan, jangkaan harga akan terus ditekan ke paras support seterusnya pada 1.2914 (MagicS2). Dan seterusnya, jika harga masih mengalami kejatuhan, harga boleh mencecah ke paras serendah 1.2773 (MagicS3) di mana harga bakal membuat Lower Low yang baru.
 Sebaliknya, jika isu Brexit berjaya dirundingkan dengan baik semula, berkemungkinan harga bakal kembali melonjak ke paras yang lebih tinggi dijangka akan melepasi paras Magic Pivot 1.3135 dan juga paras resistance 1.3216 (MagicR1). Jika harga berjaya meneruskan lagi kenaikan, harga bakal membuat Higher High yang baru dan jangkaan paras yang berpotensi dicapai adalah pada resistance 1.3357 (MagicR2). Dan paras ketinggian seterusnya dilihat pada paras resistance 1.3438 (MagicR3) jika harga masih meneruskan momentum kenaikan yang dibuat.
Terus ikuti episod drama Brexit yang mungkin bakal memberi kejutan lagi pada minggu ini. Kawal risiko dalam trading anda khususnya pada posisi di pair GBP/USD ini. Bagi yang masih keliru untuk mencari paras-paras tumpuan harga, boleh gunakan indicator Moshed Magic Line sebagai panduan dalam analisis teknikal anda.

Paras support: 1.2995, 1.2914, 1.2773.
Paras resistance: 1.3216, 1.3357, 1.3438.


Krisis Politik di AS Semakin Menambah Beban Kepada Dagangan US Dollar

US Dollar menjunam dalam sesi Asia pada Rabu dengan keadaan politik AS yang semakin huru-hara terhadap jangkaan dasar ekonomi khususnya dasar potongan cukai dan perbelanjaan yang lebih tinggi.
US Dollar Index yang mengukur kekuatan matawang Greenback berbanding enam matawang utama kali terakhir dinilai menurun sebanyak 0.72 peratus kepada 98.10. Dalam sesi ini juga, USD/JPY merosot sebanyak 0.29 peratus, manakala AUD/USD meningkat sebanyak 0.05 peratus kepada 0.7430.
Semalam, US Dollar merosot berbanding matawang utama yang lain pada Selasa selepas muncul kontroversi yang mengatakan bahawa Presiden Donald Trump telah berkongsi maklumat sensitif kerajaan dengan Russia pada mesyuarat yang diadakan minggu lepas.
 Trump menolak dakwaan tersebut dan mengatakan di medium Twitter bahawa beliau mempunyai “hak mutlak” untuk berkongsi “fakta” mengenai keganasan dengan Russia.
Sentimen di negara tersebut semakin menjadi tidak menentu selepas tindakan Trump memecat Pengarah FBI, James Comey sekali gus menambah kebimbangan bahawa krisis politik yang sedang berlaku di Washington boleh memberi gangguan kepada pentadbiran Trump dan melambatkan rancangan Presiden tersebut untuk meneruskan agenda ekonominya, termasuk pembaharuan cukai dan pengawalseliaan.
Di tempat lain, data yang bercampur-campur juga memberi kesan kepada dagangan matawang Amerika tersebut selepas data perumahan AS menjunam dan data pengeluaran perindustrian berkembang kepada kadar terpantas dalam tempoh lebih tiga tahun.
Dalam laporan berasingan pada Selasa, Jabatan perdagangan memaklumkan bahawa data perumahan menurun sebanyak 2.6 peratus iaitu paras terendah dalam tempoh lima bulan.


7 Berita Data Ekonomi Penting Tumpuan Pasaran Minggu Ini (3-7 Oktober 2022)

Berikut merupakan sebahagian daripada data-data ekonomi yang akan menjadi tumpuan pasaran sepanjang minggu ini.
Data PMI Pembuatan AS Tinjauan ISM (Isnin 10.00 Malam): Tinjauan terhadap sektor pembuatan di Amerika Syarikat boleh mengukur tahap pengeluaran untuk ekonomi terbesar dunia itu. Ini juga boleh memberi petunjuk terhadap kadar inflasi dan juga penetapan dasar monetari Federal Reserve (Fed).
Mesyuarat Polisi Bank Pusat Australia (Selasa 11.30 Pagi): Selepas kenaikan kadar faedah sebanyak 50 mata asas pada mesyuarat lalu, Reserve Bank of Australia (RBA) dijangka untuk meneruskan kenaikan pada kadar yang sama ke paras 2.85% untuk mesyuarat polisi edisi Oktober.
Mesyuarat Polisi Bank Pusat New Zealand (Rabu 9.00 Pagi): Reserve Bank of New Zealand (RBNZ) juga dijangka untuk meningkatkan kadar faedah sebanyak 50 mata asas untuk kali kelima berturut-turut dan bakal mencapai paras tertinggi terbaru pada 3.50%.
 Data Pekerjaan ADP NFP (Rabu 8.15 Malam): Pertambahan pekerjaan sektor swasta di Amerika diramalkan positif untuk meningkat kepada 200,000 pada bulan September. Sektor buruh yang sihat akan mendorong Fed untuk meneruskan rancangan pengetatan dasar mereka.
Data PMI Perkhidmatan AS Tinjauan ISM (Rabu 10.00 Malam): Sektor bukan pembuatan di Amerika Syarikat juga akan menjadi tumpuan pelabur untuk menilai kesihatan semasa ekonomi. Penurunan pada data bacaan boleh memberi kesan penyusutan pada mata wang US dolar.
Laporan Data Pekerjaan Kanada (Jumaat 8.30 Malam): Setelah kehilangan 39,700 pekerjaan pada Ogos lalu, ekonomi Kanada dijangka mencatatkan pertambahan pekerjaan sekitar 22,500 pada September. Sementara kadar pengangguran pula diramal kekal pada paras 5.4%.
Laporan Data Pekerjaan NFP AS (Jumaat 8.30 Malam): Pertambahan pekerjaan di Amerika pada September yang dijangka lebih rendah berbanding Ogos boleh memberi kesan negatif terhadap pergerakan mata wang US dolar pada penutup dagangan minggu ini. Purata pendapatan dan kadar pengangguran pula dijangka tidak mengalami perubahan pada angka bacaan terbaru.


Washington Tangguh Keputusan Berkaitan Huawei, Tingkatkan Risiko Pasaran

Sentimen pasaran yang masih kekal berisiko pada Jumaat akan terus memberi kelebihan terhadap dagangan safe-haven Yen selepas laporan terbaru yang menyatakan White House sedang menangguhkan keputusan untuk membenarkan syarikat-syarikat di Amerika Syarikat untuk berurusniaga bersama syarikat teknologi gergasi China, Huawei.
Menurut laporan Bloomberg, Washington mendakwa syarikat Huawei atas tuduhan mengintip dan mencuri hak intelektual, dan telah mencetuskan lagi kehangatan terhadap risiko dalam pasaran membuatkan harga emas kekal di paras yang tinggi sementara pasaran saham hadapan Amerika Syarikat mengalami penurunan.
Pound Sterling diniagakan di sekitar paras terendah 2 tahun berbanding dolar Euro selepas media melaporkan Perdana Menteri Britain Boris Johnson sedang membuat persiapan untuk mengadakan pilihanraya selepas tarikh akhir Brexit pda 31 Oktober nanti untuk Britain meninggalkan Kesatuan Eropah.
Ketidaktentuan yang melanda Amerika Syarikat dan China turut meningkatkan ketidaktentuan terhadap Brexit, dan faktor tersebut akan terus menyokong matawang safe-haven dalam pasaran yang diramalkan kekal berisiko untuk beberapa minggu akan datang.
 Berdasarkan data yang dikeluarkan pada sesi Asia hari ini, bacaan awal bagi pertumbuhan GDP di Jepun bagi suku kedua tahun ini meningkat pada kadar 0.4% lebih tinggi berbanding jangkaan penurunan kepada 0.1% oleh pasaran.
Turut menjadi tumpuan seterusnya adalah laporan kenyataan polisi monetari oleh Reserve Bank of Australia untuk pelabur menilai pandangan bank pusat terhadap unjuran ekonomi dan inflasi.
Selain itu, turut dikeluarkan bersama adalah data ekonomi China dengan bacaan yang agak bercampur. Indeks harga pengguna China unjuran tahun ke tahun mencatatkan peningkatan kepada 2.8% berbanding jangkaan kekal pada angka 2.7%.
Manakala, bacaan bagi data indeks harga pengeluar di China pula mencatatkan penurunan kepada -0.3% meleset daripada ramalan kekal di paras sifar oleh pasaran.
Pada sesi Eropah, data pertumbuhan GDP di United Kingdom pula yang akan menjadi tumpuan sebelum laporan data pekerjaan Kanada akan menyusul pada sesi pasaran New York malam nanti.


Euro Lebih Baik Dari USD, Harga Melantun Semula 100 Pips Di Carta EUR/USD

Mata wang Euro menunjukkan pengukuhan berbanding US dolar pada sesi Eropah semalam disokong oleh terbitan data ekonomi Eropah yang positif.
Bacaan data pertumbuhan ekonomi Eropah untuk suku ketiga yang dikemaskini meningkat telah menyuntik sedikit kekuatan untuk Euro selepas bergerak suram dari awal minggu.
Sementara, US dolar pula menunjukkan penyusutan nilai di sesi Eropah ketika tumpuan terarah kepada laporan perkembangan Covid di China apabila kerajaan umum akan tamatkan dasar sifar-Covid dan menggunakan kaedah lain untuk membendung penularan virus.
Namun, US dolar dilihat sedikit kukuh semula pada dagangan sesi New York apabila kebimbangan menyelubungi pasaran dengan ancaman perang nuklear oleh Presiden Rusia, Vladimir Putin.
Justeru, dapat diperhatikan pergerakan harga pada carta pasangan mata wang EUR/USD semalam yang pada mulanya mendatar di sesi Asia berlegar di atas paras 1.04500 kemudiannya memaparkan lonjakan di sesi Eropah.
Kenaikan harga telah melepasi zon penting 1.05000 dan mencapai ketinggian sekitar 1.05500 menunjukkan kenaikan harian 100 pips harga.
Namun bersambung di sesi New York, harga berundur semula sebelum mendatar di paras 1.05000 sehingga ke pembukaan awal sesi Asia pagi ini (Khamis).
 Harga yang telah bergerak di atas paras Moving Average 50 (MA50) pada rangka masa 1 jam di carta EUR/USD tersebut memberi isyarat awal untuk perubahan trend harga, namun pelabur masih berwaspada dengan pergerakan tak menentu menuju penghujung minggu.
Jika kenaikan berjaya dilonjakkan dari zon 1.05000, zon rintangan pada 1.06000 masih lagi akan menjadi tumpuan untuk diuji selepas kenaikan di awal minggu tidak berjaya menembusinya.
Melepasi rintangan itu akan mendorong harga untuk mencapai paras sasaran lebih tinggi yang berada di sekitar 1.07000, sekaligus mencatatkan rekod tertinggi terbaru 6 bulan.
Namun, seandainya harga kembali menjunam semula di bawah zon 1.05000 dan melepasi sokongan MA50, penurunan lebih rendah bakal dijangkakan.
Harga berkemungkinan melepasi paras 1.04500 yang dicecah semalam sebelum menuju ke paras tumpuan berikutnya pada 1.04000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Mendapat Momentumnya Semula Pada Hari Ini!

Indeks US dolar pada hari ini menguat semula, selepas mangakhiri tahun 2016 dengan kejatuhan sehingga mencapai paras support di 102.00. Paras ini juga dikenali sebagai RBS (resistance become support) jika dilihat dalam time-frame daily.
Secara keseluruhan, indeks yang mengukur kekuatan US dolar berbanding enam matawang utama dunia ini melakukan kenaikan pada tahun 2016, yang bermula dengan penurunan dari Januari hingga mencapai paras terendah bulan Mei di 91.88. Sejak itu Indeks ini terus menguat sehingga hari ini walaupun ada sedikit pembetulan harga (correction) sepanjang tempoh itu.
Indeks ini mula melonjak tinggi selepas Trump memenangi pilihanraya presiden berikutan sentimen positif terhadap kemenangannya. Walaupun pada mulanya pasaran menganggap kemenangan Trump tidak baik untuk pasaran, tetapi semuanya berubah semasa ucapan kemenangannya pada November lepas.
 Penguatan US dolar pada hari ini dapat dilihat jelas dalam pasangan matawang Eur/usd, Usd/Jpy, dan Nzd/Usd dengan Eur/Usd telah mencatatkan kejatuhan lebih 100 pip. Usd/Jpy pula naik lebih dari 100 pip, manakala Nzd/usd jatuh lebih dari 70 pip.
Fokus pada minggu ini akan terarah kepada kepada minit mesyuarat FOMC dan data pekerjaan US (NFP). Pasaran akan memberikan tumpuan kepada penjelasan lanjut tentang situasi polisi The Fed pada masa ini untuk menambah keyakinan kepada jangkaan kenaikan kadar faedah pada 2017. Selain itu, komen tentang inflasi dan pasaran pekerjaan juga perlu diambil perhatian kerana dua data ini yang menjadi tumpuan The Fed selama ini.
Data NFP (Non-Farm payroll) atau data pekerjaan US pada Jumaat ini dijangka akan memberikan momentum berterusan kepada US dolar jika ketiga-tiga data tersebut mencatat perubahan positif yang besar dan menguatkan lagi potensi sebanyak tiga kali kenaikan pada tahun ini.


Emas Perlukan Suntikan Tenaga!

Kekurangan keyakinan pasaran menyekat dagangan logam berharga emas untuk meningkat lebih tinggi menjelang penerbitan laporan pekerjaan NFP pada hari Jumaat.
Pada sesi Asia, harga emas terus bergerak di sekitar harga yang sama pada $1,812 per auns, dengan niaga hadapan emas pula positif pada $1,815 per auns.
Pergerakan pada dagangan US dolar juga tidak banyak yang berubah, menyusuli kelemahan berterusan yang dipamerkan dalam hasil perbendaharaan AS 10 tahun.
 Situasi Covid-19 semasa telah membantu menyokong dagangan emas, ketika pelabur mula mengambil langkah berhati-hati sebelum data pekerjaan utama AS diterbitkan.
Penerbitan data pekerjaan swasta ADP AS pada malam ini akan menjadi tumpuan pasaran, yang akan dijadikan petunjuk kepada laporan NFP yang akan dikeluarkan pada Jumaat.
Pelabur akan melihat dengan teliti laporan pekerjaan bulan Julai, bagi mengetahui bagaimana tindakan dan garis masa untuk mengetatkan dasar monetari akan dilakukan oleh Fed.
Gabenor Federal Reserve (Fed), Michelle Bowman mengatakan pasaran buruh akan mengambil masa untuk pulih dari kesan pandemik ini dan lebih banyak yang perlu dilakukan untuk ekonomi kembali sepenuhnya.


Pertumbuhan Ekonomi Kanada Meleset Pada Ogos, GBP/CAD Melonjak 100 Pip

Ekonomi Kanada merosot pada Ogos selepas tidak berubah pada Julai. Di antara negara ekonomi utama dunia, Kanada adalah satu-satunya negara yang mengeluarkan data pertumbuhan ekonomi (GDP) setiap bulan.
Dalam laporan yang dikeluarkan Jabatan Statistik Kanada, gross domestic product, GDP (Keluaran dalam Negara Kasar, KDNK) meleset sebanyak -0.1% pada Ogos. Jangkaan pasaran untuk data kali ini meningkat 0.1%.
Sejurus selepas data ini dikeluarkan, pasangan matawang USD/CAD naik hampir 80 pip yang menunjukkan kelemahan dolar Kanada (CAD). CAD juga melemah berbanding matawang utama dunia yang lain. GBP/CAD melonjak hampir 100 pip setakat pukul 8.47 malam.
 Sektor pembuatan yang termasuk dalam kiraan KDNK Kanada merekodkan penurunan sebanyak 1.0%. Pembuatan dalam sektor kimia jatuh mendadak sehingga 7.3% yang terbesar sejak 20 tahun lalu berikutan penutupan kilang-kilang dan permintaan eksport yang lemah.
Sektor galian, kuari dan minyak/gas pula jatuh 0.8% berikutan proses baik pulih yang menyebabkan pengeluaran yang merosot.
Minggu lalu, bank pusat menurunkan unjuran terhadap pertumbuhan bagi suku ketiga kepada 1.8% daripada 2.0%. Bank of Canada juga memberikan panduan (guidance) yang dovish di mana mereka akan lebih berhati-hati apabila menaikkan kadar faedah di masa akan datang.


Keuntungan US Dollar Mula Perlahan dalam Sesi Eropah!

US Dollar merosot berbanding matawang utama yang lain pada Jumaat apabila pelabur mengambil keuntungan berterusan daripada US Dollar selepas kadar dinaikkan kepada 0.75 peratus.
EUR/USD, 30 minit
EUR/USD meningkat sebanyak 0.29 peratus selepas terjun rendah dalam sesi sebelum ini.
Selain Fed, matawang tersebut juga mendapat rangsangan selepas Jabatan Buruh AS melaporkan tuntutan pengangguran jatuh kepada 254,000 minggu lalu.
Dalam satu laporan berasingan, indeks harga pengguna di Amerika Syarikat dilaporkan meningkat sebanyak 0.2 peratus bulan lepas sejajar dengan jangkaan pasaran. Disamping itu, indeks pembuatan Philly Fed meningkat ke paras tertinggi dalam tempoh dua tahun.
GBP/USD melonjak sebanyak 0.15 peratus dalam sesi Eropah selepas jatuh menjunam pada Khamis.
 GBP/USD, 30 minit
Pound memulih selepas BoE mengekalkan kadar faedah pada rekod terendah sebanyak 0.25 peratus serta program pembelian bon pada £ 435 Billion.
USD/JPY pula didagang stabil sama seperti nilai yang dicatat pada Khamis.
USD/JPY, 30 minit
US Dollar Index yang mengukur kekuatan matawang Greenback kali terakhir dinilai berbanding 102.97, menurun 0.17%.
Minggu Depan Merupakan Minggu Yang Penting Buat Bank of Japan!


Risiko Coronavirus Semakin Berkurang, Matawang Utama Kembali Papar Pemulihan

Matawang Asia mempamerkan pengukuhan apabila sentimen berisiko dilihat kembali stabil memandangkan kadar kes jangkitan akibat coronavirus atau kini dikenali sebagai COVID-19 setakat ini telah mula menunjukkan penurunan.
Setakat ini, angka kematian disebabkan coronavirus telah meningkat kepada 1,113 orang manakala sebanyak 44,653 kes jangkitan pula telah disahkan.
Sentimen yang semakin pulih ini telah mendorong dolar Aussie untuk mencatat peningkatan berbanding US dolar dengan kenaikan sebanyak 0.2%.
US dolar juga diniagakan meningkat berbanding safe-haven yen sebelum mencatat sedikit penurunan selepas Penasihat Keselamatan Negara White House, Robert O’Brien memberitahu bahawa pembelian barangan A.S oleh China mungkin terjejas akibat coronavirus.
O’Brien berkata bahawa A.S menjangkakan perjanjian fasa 1 akan membolehkan China untuk mengimport lebih banyak makanan dan membuka pasaran untuk petani Amerika, tetapi akibat wabak coronavirus, usaha Beijing untuk menunaikan komitmen mereka mungkin terjejas.
 Selain itu, dalam ucapan di hadapan Kongres malam tadi, Pengerusi Fed, Jerome Powell kekal dengan pendiriannya mengenai kadar faedah semasa di samping turut menyatakan keyakinan terhadap pengukuhan ekonomi negara itu.
Dolar Kanada diniagakan mengukuh berbanding USD, disokong oleh peningkatan harga minyak disebabkan oleh kebimbangan terhadap coronavirus yang semakin berkurangan.
Russia setakat ini masih belum memberi kata putus mengenai persetujuannya untuk menyokong pengurangan pengeluaran minyak mentah dalam usaha OPEC bagi mengimbangi harga semasa.
Sementara itu di Eropah, pasangan matawang GBP/USD telah mencatat peningkatan sekitar 70 pips susulan bacaan awal pertumbuhan ekonomi UK bagi suku keempat 2019 menepati jangkaan pasaran dengan tiada pertumbuhan dicatatkan.
Dagangan euro mencatat sedikit peningkatan berbanding USD sebelum didagangkan mendatar pada sesi Asia ekoran keterangan Presiden ECB Christine Lagarde di parlimen malam tadi, gagal merangsang pasaran apabila beliau masih kekal dengan pendiriannya terhadap ekonomi Eropah.